داستانی بوختانه‌كه بۆ خاتوو عایشه! خوا لێی ڕازی بێت.! || مامۆستا مه‌لا ئه‌حمه‌د کاکه مه‌حمود\nکاروباری ژنانداستانی بوختانه‌كه بۆ خاتوو عایشه! خوا لێی ڕازی بێت.!\nداستانی بوختانه‌كه بۆ خاتوو عایشه! خوا لێی ڕازی بێت.!\nدوای باسكردنی بوختان و تۆڵه‌ی بۆختان به‌شێوه‌یه‌كی گشتیی، پاشان به شێوه‌یه‌كی تایبه‌تی بۆ هاوسه‌رو خێزان، ئێستا نموونه‌ی سه‌خترین بوختان له مێژووی موسڵماناندا دێنێته‌وه، بوختان بۆ ماڵه پاكه به‌رزه‌كه‌ی پێغه‌مبه‌ر ﷺ بوختان بۆ (عیرض) و شه‌ره‌فی پێغه‌مبه‌ر ﷺ كه‌لای خوا زۆر به‌رز و بڵونده، بۆختان بۆ (عیرض)و شه‌ره‌فی (صدّیق)ی یارو هاوڕێی پێغه‌مبه‌ر ﷺ كه له‌لای پێغه‌مبه‌ر ﷺ له‌هه‌موو كه‌سێك به‌ڕێزتره، بوختان بۆ هاوه‌ڵێكی پێغه‌مبه‌ر ﷺ (صفوان بن المعطل) كه پێغه‌مبه‌ر جگه له خێر‌و چاكه شتێكی دی لێ نه‌دیتووه... بۆختانێكی گه‌وره‌و سه‌ختی وابوو، یه‌ك مانگی ره‌به‌ق بوویه مایه‌ی ناڕه‌حه‌تی‌و بێتاقه‌تی موسڵمانه‌كان له مه‌دینه‌دا، یه‌ك مانگ دڵه گه‌وره پیرۆزه‌كه‌ی پێغه‌مبه‌ری ﷺ ئازاردا، یه‌ك مانگ دڵه چاكه‌كه‌ی (ئه‌بووبه‌كر)و دڵه خێرخوازه‌كه‌ی خاتوو (عایشه)و دڵه به‌رزه‌كه‌ی (صه‌فوان) له قه‌له‌ق‌و ئێش‌و ئازاردا بوون !\nده‌سا باهه‌موو بچینه خزمه‌تی خاتوو (عایشه)و پێكه‌وه گوێی بۆ بگرین‌و، له‌سه‌ره‌تاوه تا كۆتایی بۆمانی بگێڕێته‌وه.\nخاتوو عایشه ده‌ڵێ: پێغه‌مبه‌ر ﷺ هه‌ر كه خه‌یاڵی سه‌فه‌رێكی ده‌كرد، تیر‌وپشكی بۆ خێزانه‌كانی ده‌كرد، هه‌ركامێكیان ناوی ده‌رچووبا له‌گه‌ڵ خۆی ده‌یبرد، جا له‌خه‌زایه‌كدا – غه‌زوه‌ی (بنی المصطلق) كه ساڵی پێنجه‌می كۆچی ڕوویدا – تیروپشكی كردو ناوی من ده‌رچوو، پاشان – ئه‌لبه‌ت دوای هاتنی ئایه‌تی حیجاب بوو – له‌گه‌ڵ پێغه‌مبه‌ردا ﷺ ده‌رچووین، شیاوی باسه من به‌ته‌نیا له‌ناو كه‌ژاوه‌یه‌كدا سوار ببووم، ڕۆیشتین تا پێغه‌مبه‌ر ﷺ له‌خه‌زاكه بوویه‌وه‌و گه‌ڕایه‌وه جا كاتێ به (مه‌دینه) نزیك بووینه‌وه، شه‌وێك ڕایگه‌یاند كه سوپاو كاروانه‌كه بكه‌وێته ڕێگا، ئه‌و حه‌له منیش بۆ پێویستی خۆم كه‌مێك له سوپاكه دووره‌وه‌كه‌وتم و، ئینجاپاش ئه‌نجامدانی كاره‌كه‌م، گه‌ڕامه‌وه‌و ده‌ستم به‌رسنگم كه‌وت، زانیم كه ملوانكه (یه‌مه‌ن)یه‌كه‌م له گه‌ردنمدا نه‌ماوه ! ئیتر به ناچاری بۆی گه‌ڕامه‌وه‌و كه‌مێك دواكه‌وتم، تمه‌سه هه‌ر دوای من سوپاكه به‌ڕێ ده‌كه‌وێ و ده‌ڕوا، ئه‌وانه‌ش له‌گه‌ڵ كه‌ژاوه‌كه‌ی مندان، كه‌ژاوه‌كه هه‌ڵده‌گرن‌و واده‌زانن منی تێدایه‌و ده‌یخه‌نه سه‌ر وشتر – ژنانی ئه‌و كاته له‌ڕولاواز بوون و خواردنێكی كه‌میان ده‌خوارد – كاتێكیش كه‌ژاوه‌كه‌یان هه‌ڵگرت، هه‌ستیان به‌هیچ نه‌كرد (ئاخۆ كه‌سێكی تێدایه، یا نا؟) منیش كیژێكی لاو بووم، وشتریان لێخوڕيی‌و ڕۆیشتن، پاش ماوه‌یه‌ك له‌گه‌ڕان، ئه‌وجا ملوانكه‌كه‌م دۆزیه‌وه، كه‌هاتمه‌وه بۆ سه‌ربازگه‌كه، ده‌بینم نه ده‌نگ هه‌یه نه ڕه‌نگ، منیش هه‌ر له‌و جێگایه تێیدابووم مامه‌وه، ده‌مزانی هه‌واڵم ده‌زانن‌و ده‌گه‌ڕێنه‌وه به‌دوامدا. ئه‌وه‌بوو كه ماوه‌یه‌ك دانیشتم، خه‌و بردمیه‌وه‌و بۆ خۆم خه‌وتم. (صه‌فوان)یش پشوویه‌كی دابوو كه‌وتبوویه دوای له‌شكره‌كه‌و شه‌و دره‌نگانێك جووڵاو ڕێی له جێگاكه‌ی من كه‌وت، له‌دووره‌وه تارمایی مرۆڤێكی خه‌وتووی دیت، نزیكبوویه‌وه‌و ناسیمی، چونكه پێش هاتنی ئایه‌تی حیجاب دیتبوومی، منیش به‌ده‌نگ گوتنی (إنا لله وإنا إلیه راجعون)ی ئه‌وه‌وه خه‌به‌رم بویه‌وه، ئیتر به‌چارشێوه‌كه‌م ده‌م و چاومم داپۆشی، سوێند به‌خوا ته‌نیا وشه‌یه‌كیشی له‌گه‌ڵ نه‌وتم‌و، جگه له (إنا لله.....) هیچیشم لێ نه‌بیست، ئینجا وشتره‌كه‌ی پخ كردو منیش سوار بووم‌و، ئه‌ویش حیله‌وی ڕاكێشاو ڕۆیشتین هه‌تا له‌گه‌ڵ قرچه‌ی نیوه‌ڕۆدا گه‌یشتینه‌وه پێیان. ئینجا تیاچوو ئه‌وی تیاچوو سه‌باره‌ت به‌قسه‌و قسه‌ڵۆك ده‌رباره‌ی من، به‌سه‌رۆكایه‌تی (عبدالله كوڕی سه‌لوول). جا كه گه‌یشتمه مه‌دینه –له‌حه‌سره‌تدا– یه‌ك مانگ نه‌خۆش كه‌وتم، خه‌ڵكیش هه‌ر له بوختانه‌كه ده‌دوان‌و بوو بوویه ڕازو نیازیان، ئه‌گه‌رچی له‌ئێش‌و ئازاری خۆمدا هیچیم له‌بیر نه‌ما بوو، به‌ڵام هه‌ستم ده‌كرد كه پێغه‌مبه‌ر ﷺ میهره‌بانیه‌كه‌ی جارانی له گه‌ڵم نه‌ماوه! چونكه كه جاران نه‌خۆش ده‌كه‌وتم و سه‌ردانی ده‌كردم زۆر به میهره‌بان بوو، به‌لاَم ئیستا وانه‌مابوو، ته‌نانه‌تی كه ده‌هات بۆ سه‌ردانم سه‌لامی ده‌كردو بێ ناو هێنانم هه‌واڵ پرسیی لێده‌كردم، بۆیه ئه‌وه پتر گومانی بۆ دروست كردم، ئه‌گه‌رچی هه‌ستم به‌شتی خراپ نه‌ده‌كرد ڕوویدابێ، تا چاك بوومه‌وه‌و له‌گه‌ڵ (ئوم میسطه ح) پێكه‌وه چووینه ده‌ره‌وه‌ی (مه‌دینه) بۆ ده‌ست به‌ئاو گه‌یاندن – كه‌هه‌ر شه‌واو شه‌و ده‌چووین – چونكه هێمان له نزیك ماڵه‌وه جێگه‌ی (ئه‌ده‌ب)مان دروست نه‌كردبوو، وه‌ئێمه‌ش هه‌ر به عاده‌تی عه‌ره‌بی پێشوومان ده‌كرد، له‌ماڵیشه‌وه نه‌ده‌كرا (ئه‌ده‌ب) دروست بكه‌ین، له‌به‌ر ناته‌میزی‌و شتی وا، جا من‌و (ئوم میسته‌ح – پووری ئه‌بووبه‌كری صدیق‌و دایكی میسته‌ح) چووین، له‌كاتی ڕۆشتندا قاچی له كراسه‌كه‌ی هه‌ڵكه‌وت‌و گوتی: میسته‌ح ! یاخوا خێر نه‌یه‌ته ڕێت ! منیش پێمگوت: زۆر خراپت گوت به میسته‌ح، چۆن به پیاوێك قسه ده‌ڵێیت ئاماده‌ی (به‌در) بووه؟ ئه‌ویش گوتی: ئه‌ی كه‌م سه‌لیقه، مه‌گه‌ر نه‌ت بیستووه چی ده‌ڵێن ؟! ئه‌وسا ده‌نگ‌و باسه‌كه‌ی (ئه‌هلی ئیفك)ی بۆ گێڕامه‌وه، ئیترمنیش پتر نه‌خۆشكه‌وتم و له‌ش به‌بار بووم، ئینجا كه‌گه‌ڕامه‌وه بۆ ماڵ، پێغه‌مبه‌ر ﷺ وه‌ك جاری پێشوو سه‌لامێكی كردو جۆره هه‌واڵپرسییه‌كی لێكردم ! منیش گوتم: مۆڵه‌تم بده ده‌چمه‌وه بۆ لای دایك‌وباوكم – ویستم ئه‌و هه‌واڵه لای ئه‌وان هه‌ڵسه‌نگێنم – پێغه‌مبه‌ر ﷺ مۆڵه‌تی دام‌و چوومه‌وه، ئینجا به‌دایكمم گوت: ئه‌و هه‌واڵه چیه كه‌وتۆته ده‌می خه‌ڵك ؟ گوتی: كچۆڵه‌كه‌م ! ئه‌وقسه‌یه زۆر به‌كه‌م سه‌یر بكه، سوێندم به‌خوا كه‌م ڕێكده‌وێ ئافره‌تێكی جوانی هه‌وێدارو خۆشه‌ویست لای مێرده‌كه‌ی قسه‌ی هه‌مه‌جۆره‌ی له‌سه‌رنه‌كرێت، گوتم: سبحان الله ! هه‌ر به‌ڕاستی مه‌ردم ئه‌و بوختانه باس ده‌كه‌ن؟ خاتوو عایشه ده‌ڵێ: ئه‌و شه‌وه تا به‌یانی فرمێسك له‌چاوم نه‌وه‌ستاو، خه‌ویش له‌چاوم نه‌چوو، جا بۆ به‌یانیه‌كه‌ی پێغه‌مبه‌ر ﷺ (عه‌لی كوڕی ئه‌بوتالیب)و (ئوسامه‌ی كوڕی زه‌ید)ی بانگكردو داوای لێ كردن چی بكرێ باشه؟ چونكه ئه‌وماوه (وه‌حی) نه‌هات، (ئوسامه) گوتی: سوێند به‌خوا خێروچاكه نه‌بێ به‌رامبه‌ر به‌خێزانت شتێكی تر نازانم ئه‌ی پێغه‌مبه‌ری خوا !. (عه‌لی)یش گوتی: خۆ خودا ده‌رگای لێ دانه‌خستوویت ئه‌ی پێغه‌مبه‌ر ! ژنانی تر زۆرن. (ئیمامی نه‌وه‌وی ده‌ڵێت: ئه‌م قسه‌یه، بۆ پێغه‌مبه‌ر ﷺ پڕبوو له خێرو به‌رژه‌وه‌ندی، چونكه زۆر له قۆناغه‌كه بێتاقه‌ت بوو، ویستی له‌و قه‌له‌قه ڕزگاری بكات، ئه‌گینه له‌دڵا ده‌یزانی كه خاتوو (عایشه) زۆر پاكه). وه له‌جاریه‌كه‌ی به‌رده‌ستیشی بپرسه، چونكه ئه‌و هه‌موو شتێك ده‌زانێ، پێغه‌مبه‌ریش ﷺ (به‌ریره)ی كه‌نیزه‌كی بانگكرد‌و فه‌رمووی: ئایا تا ئێستا تۆ شتێكت له عایشه دیتووه بتخاته گومانه‌وه؟ (به‌ریره) گوتی: نه‌خێر، سوێند به‌وه‌ی تۆی كردووه به پێغه‌مبه‌ر ﷺ تا ئێستا شتێكم لێ نه‌دیتووه له‌نگ‌و نه‌نگ بێت، ئه‌ونده نه‌بێ كه كیژۆڵه‌یه‌كی منداڵه، له‌كاتی نان كردندا خه‌وی لێده‌كه‌وێ‌و مه‌ڕو مالاَت دێن هه‌ویره‌كه‌ی ده‌خۆن، واته: هیچ عه‌یب‌و ناته‌واوییه‌كی تێدا نیه، ئه‌مه نه‌بێ، ئه‌گه‌ر به‌عه‌یب دابنرێت. ئینجا پێغه‌مبه‌ر ﷺ هه‌ر ئه‌و رۆژه داوای له موسڵمانان كرد كه: له ده‌م و زمانی (عه‌بدوالله‌ی كوڕی سه‌لوول) رزگاری بكه‌ن، وه فه‌رمووی: كێ عوزرم قبووڵ ده‌كات به‌رامبه‌ر به‌كه‌سێك كه‌ئه‌و ئازارو بێزاره‌ی دام ده‌رباره‌ی خێزانه‌كه‌م؟ واته: ئه‌گه‌ر تۆَڵه درا، كه‌سێك لۆمه‌م نه‌كات، به‌خوا سوێند، خێر‌و چاكه نه‌بێ، شتێكم نه‌زانیوه به‌رامبه‌ر خێزانم، باسی پیاوێك ده‌كه‌ن، سوێند به‌خوا، خێر نه‌بێ هیچم لێ نه‌دیتووه، وه‌له‌گه‌ڵ خۆم نه‌بێ نه‌هاتۆته ماڵم. (سه‌عدی كوڕی موعاز) هه‌ڵساو گوتی: ئه‌ی پێغه‌مبه‌ری خوا ! سوێند به‌خوا من عوزرت قه‌بووڵ ده‌كه‌م. ئه‌گه‌ر ئه‌مر بكه‌یت تۆڵه‌ی ده‌ده‌ین، ئه‌ر له (ئه‌وس) بێت له گه‌ردنی ده‌ده‌ین، ئه‌گه‌ر له برایانی (خه‌زره‌ج)یشمان بێت، بفه‌رموو فه‌رمانت جێبه‌جێ ده‌كه‌ین، ئه‌و ڕۆژه فرمێسك له چاوم نه‌وه‌ستاو، خه‌ویش له‌چاوم نه‌چوو، باوك‌و دایكیشم هه‌ر له‌لام بوون به‌جێیان نه‌هێشتم، ئه‌و شه‌ووڕۆژه ئه‌وه‌نده گریام گوتم جه‌رگم له‌ت بووه. له‌م ده‌مه‌دا ژنێكی (ئه‌نصار)یش مۆڵه‌تی خواست‌و هاته ژووره‌وه ئه‌ویش له‌گه‌ڵم ده‌ستی كرده گریان، پاشان پێغه‌مبه‌ر ﷺ هاته ژووره‌وه‌و دانیشت – كه به‌ڕاستی له‌و رۆژه‌وه ئه‌و ده‌نگ‌و باسه سه‌ری هه‌ڵدابوو، دانه‌نیشتبوو له‌لام، مانگێكیش تێپه‌ڕی هیچ (وه‌حی)یه‌ك له‌باره‌ی منه‌وه نه‌هات، پێغه‌مبه‌ر ﷺ پاش (الحمد لله‌و شایه‌تی به‌تاك‌و ته‌نیایی خوا) فه‌رمووی: عائیشه ! خۆ ده‌زانی ئه‌و قسه‌وباسه‌م پێگه‌یشتووه، جائه‌گه‌ر پاك بیت، خوا پاكانت بۆ ده‌كات، وه‌ئه‌گه‌ر تاوانێكت كردبێت، له‌خواداوا بكه لێت خۆش ببێت، چونكه ئه‌گه‌ر به‌نده ئیعتیراف به‌تاوانی خۆی بكا‌و ته‌وبه بكات، خوا لێی ده‌پۆشێ. جاكه پێغه‌مبه‌ر ﷺ له‌قسه‌كه‌ی بوویه‌وه – ئه‌وه‌ند سه‌خت بوو له‌لام – فرمێسك به‌چاومه‌وه قه‌تیسما، ئینجا به‌باوكمم گوت: تۆ وه‌ڵامی پێغه‌مبه‌ر ﷺ بده‌وه، ئه‌ویش گوتی: سوێند به‌خوا منیش زیاد له‌وه ئێوه ده‌یزانن – نازانم چی پێ بڵێم. به‌دایكمم گوت: ده‌سا تۆ له باتی من وه‌ڵامی پێغه‌مبه‌ر ﷺ بده‌وه، گوتی: سوێند به‌خوا نازانم چی وه‌ڵام بده‌مه‌وه. ده‌ڵێ گوتم: خۆ من كیژێكی لاوی ته‌مه‌ن كه‌مم‌و ئه‌وه‌ند قورئانم له‌به‌رنیه... سوێند به‌خوا بێ، بێگومان ده‌زانم كه‌ئه‌و قسه‌و باسه‌یه‌تان بیستووه له‌ده‌م خه‌ڵكدایه‌و ده‌شزانم له دڵتاندا ئوقره‌ی گرتووه‌و باوه‌ڕتان كردووه، خۆ ئێستا ئه‌گه‌ر بڵێم دڵنیا بن من به‌ریم – كه‌خواش چاك ده‌زانێ به‌ریم – ئێوه باوه‌ڕم پێناكه‌ن ! خۆ ئه‌گه‌ر ئیعتراف به‌شتێ بكه‌م – كه خوا ده‌زانێ به‌ریم لێی – باوه‌ڕ ده‌كه‌ن ! سوێند به‌خوا منیش هه‌ر قسه‌كه‌ی باوكی یوسف (یه‌عقووب) ده‌ڵێم: ((فصبر جمیل والله المستعان علی ماتصفون) (یوسف: 18) پاشان له‌سه‌ر نوێنه‌كه‌م وه‌رچه‌رخام و له‌خوام ده‌خواست ته‌بریئه‌م بكات، به‌ڵام هه‌رگیز باوه‌ڕم نه‌ده‌كرد خوا بۆ پاكانه‌ی من وه‌حی بنێرێت، چونكه خۆم زۆر به‌كه‌متر له‌وه داده‌نا قورئان له‌شانی مندا بێته خوارێ، به‌ڵام هیوام بوو پێغه‌مبه‌ر ﷺ له‌خه‌وا ته‌بریئه‌ی منی نیشان بدرێت. سوێند به‌خوا پێغه‌مبه‌ر ﷺ له‌و شوێنه‌ی هه‌ڵنه‌ساو، هیچ كه‌سێكیش له‌و ماڵه‌دا له‌جێی خۆی نه‌چوویه‌ده‌ر، تا وه‌حی دابه‌زیه سه‌ر پێغه‌مبه‌ر‌و تووشی سه‌ختی وه‌حیه‌كه بوو، وه‌ك جاران كه‌وه‌حی بۆ ده‌هات ناڕه‌حه‌ت ده‌بوو. ته‌نانه‌تی له ڕۆژێكی سه‌ختی زستاندا دڵۆپه عاره‌ق – وه‌كو مرواری بێگه‌رد – له‌ناو چاویا ده‌ڕژایه خوارێ.\nئینجا كه ئه‌و بێتاقه‌تی وناره‌حه‌تییه‌ی پێغه‌مبه‌ر ﷺ نه‌ماوكه‌وته كه‌نین‌و یه‌كه‌م قسه كردی، پێی گوتم، ئه‌ی عایشه ! سوپاسی خوا بكه، ئه‌وا ته‌بریئه‌ی كردیت، ئینجا دایكم پێی گوتم: هه‌سته سوپاسی پێغه‌مبه‌ر بكه، گوتم: سوێند به‌خوا هه‌ڵناسم‌و جگه له‌خواش سوپاسی كه‌س ناكه‌م. ئه‌وسا خوا فه‌رمووی: [إن الذین جاؤوا بالإفك عصبة منكم...] (نوور: 11) جا كه خوا ئه‌م پاكانه‌یه‌ی بۆ كردم، باوكم (ئه‌بووبه‌كر –خ -) كه‌جاران (میسته‌حی به‌خێو ده‌كرد – سوێندی خوارد: ئیتر دوای ئه‌و قسه‌یه كه هه‌ڵیبه‌ست بۆ عایشه، به‌خێوی ناكه‌م، ئه‌وجا خوا فه‌رمووی: [ولایأتل أولوا الفضل منكم والسعة أن یؤتوا....] تا [غفور رحیم]. ئه‌بووبه‌كر گوتی: به‌ڵێ... سوێند به‌خوا حه‌زده‌كه‌م لێم ببووریت، ئیتر گه‌ڕایه‌وه سه‌رباری پێشووی بۆ به‌خێوكردنی (میسته‌ح).\nپێغه‌مبه‌ر ﷺ له (زه‌ینه‌ب)یشی پرسیار ده‌كرد: ئاخۆ شتێكی بیستووه، یان دیتووه ؟ زه‌ینه‌بیش ده‌یگووت: ئه‌ی پێغه‌مبه‌ری خوا ! گوێ‌و چاوم ده‌پارێزم، واته هیچم نه‌بیستووه‌و، هیچیشم نه‌دیتووه. عایشه گوتی: خۆ ئه‌گه‌ر بڵێ: زه‌ینه‌ب كاتی خۆی شانی له‌شانم ده‌داو خۆی هه‌ڵده‌كێشا به جوانیه‌كه‌ی، به‌ڵام له‌گه‌ڵ ئه‌وه‌یشدا خوا پاراستی‌و خۆی نه‌خسته ناو ئه‌و هه‌واو گوناحانه‌وه، به‌ڵام (حه‌منه)ی خوشكی زه‌ینه‌ب خۆی خسته ناو ئه‌و داوه‌وه‌و به‌هیلاك چوو.\nئه‌مه كۆتایی ئه‌و داستانه‌بوو، بۆ خاتوو عایشه چنراو هه‌ڵبه‌سترا. (ده‌توانی ته‌ماشای ئه‌م سه‌رچاوانه بكه‌یت: (مسند احمد/194-197، فتح الباری: كتاب الشهادات 5/2661. ومسلم: كتاب التوبة:4/ و سیرة إبن هشام).\nئیمامی (نه‌واویی) ده‌ڵێت: ته‌بریئه‌ی خاتوو (عایشه) به‌ده‌قی قورئانی پیرۆز كراوه، بۆیه ئه‌گه‌ر كه‌سێك گومانی له‌و مه‌سه‌له‌دا هه‌بێ – په‌نا به‌خوا – به‌كۆی ده‌نگی موسڵمانان.كافر ده‌بێ‌و به‌موڕته‌د داده‌نرێ.(ئیبن عه‌باس)و چه‌ند زانایه‌كی تر ده‌ڵێن: (لم تزن امرأة نبی‌ّ من الأنبیا‌ء صلوات الله وسلام علیهم أجمعین). واته: ژنی هیچ پێغه‌مبه‌رێك زیناكار نه‌بووه.\nخوێنه‌ری هێژا ! له‌هه‌موو سه‌رده‌مێكدا كۆمه‌ڵه مرۆڤێكی نه‌فس نزم، سه‌ری ژه‌هراوییان به‌رز ده‌كه‌نه‌وه، به‌خه‌یاڵی خاوی خۆیان ده‌یانه‌وێ ئه‌و ماڵه ڕه‌وش به‌رزه ناشیرین‌و لیخن بكه‌ن، ده‌یانه‌وێ قه‌ڵای قییه‌م‌و ئه‌خلاق بڕوخێنن ! بۆیه له‌م دواییه‌شدا كۆمه‌ڵه قه‌ڵه‌مێكی ژه‌هراوی خۆفرۆش‌و، دوور له هه‌موو ڕه‌وشتێكی مرۆڤایه‌تی، هێرشێكی بێ وێنه‌یان كرده سه‌ر ته‌واوی ئیسلام‌و به‌ها پیرۆزه‌كانی ئیسلام‌و پێغه‌مبه‌ران‌و خێزان‌و هاوسه‌ره‌كانیان‌و – به‌داخه‌وه – له‌لایه‌نی حكومه‌تی هه‌رێمی كوردستانیشه‌وه خه‌ڵاتی نووسه‌ره‌كه‌ی كرا ! خوای كارجوان‌و كارزان ده‌فه‌رمووێ [إن الذین یرمون المحصنات الغافلات المؤمنات لعنوا فی الدنیا والآخرة ولهم عذاب عظیم] 24/23 واته: ئه‌وكه‌سانه بۆ ژنانی داوێنپاكی بێ ئاگای ئیماندار بوختان ده‌كه‌ن، له دنیاو له قیامه‌ت نه‌حله‌ت لێكراون، جه‌زره‌به‌شیان ئێجگار گه‌وره‌و دژواره. دیاره ئه‌م دیفاع‌و به‌ره‌وانیه بۆ گشت ئه‌و ژنانه‌یه ئه‌و صیفه‌ته‌یان هه‌بێت، به‌تایبه‌تی خاتوو (عایشه – خ) كه‌هۆكاری هاتنه خواره‌وه‌ی ئه‌م ئایه‌تانه بوو. (ئیبن كه‌سیر) ده‌ڵێت: (وقد أجمع العلما‌ء - رحمهم الله – قاطبة علی أن من سبها بعد هذا ورماها بما رماها بعد هذا الذی ذكر فی هذه الآیة، فإنه كافر، لأنه معاند للقرآن، وكذا الحكم فی جمیع أمهات المؤمنین). پێغه‌مبه‌ریشمان محمد ﷺ ده‌فه‌رمووێ: ((إجتنبوا السبع الموبقات)) واته: له‌و حه‌وت شته به‌هیلاك به‌رانه‌وه دوور بن. پێیانگوت ئه‌وانه چین؟ ئه‌ی پێغه‌مبه‌ری خوا ! فه‌رمووی: ((الشرك بالله، والسحرُ، وقتل النفس التی حرّم الله إلا بالحق، وأكلُ الربا، وأكلُ مال الیتیم، والتولى یوم الزحف، وقذف المحصنات الغافلات المؤمنات)) متفق علیه. واته شه‌ریك دانان بۆ خوا، جادوو، كوشتنی مرۆڤ به‌ناحه‌ق،سوود خواردن، خواردنی ماڵی هه‌تیو، هه‌ڵهاتن له ڕۆژی هێرشی كافران، بوختان بۆ ژنانی ئیمانداری داوێنپاكی دووره ئاگا. مرۆڤی پاك – ژن، یان پیاو – لای ئیسلام به‌ڕێزو خاوه‌ن حورمه‌ته، هه‌ربه‌یه‌كیش شیاون ژن‌و مێردی بكه‌ن، ژن‌و پیاوی داوێن ته‌ڕیش هه‌ر بۆ یه‌ك شایه‌ستن، دیاره خاتوو (عایشه- خ) پاكه، بۆیه لای پێغه‌مبه‌ره ﷺ. واته (عایشه) خاوێن نه‌بووبا، بۆ پێغه‌مبه‌ر ﷺ نه‌ده‌شیا، كه‌وابوو پاك‌و بێ عه‌یبه بۆیه لای پێغه‌مبه‌ره ﷺ.\nسه‌رچاوه / ژنان و كاروباری ژنان له ئیسلامدا .. نووسینی: مامۆستا ئه‌حمه‌د كاكه مه‌حموود\nژمارەی سەردان: 860672


کۆڕی پەردەلادانی کتێبێک له بۆکان بەڕێوە چوو+ وێنه\nتاريخ: ۱۳۹۵ جمعه ۱۶ مهر ساعت ۱۲:۰ بازدید: 544 نظرات: 0 کد مطلب: 2034\nبه پێی هه‌واڵی هەواڵنێری هاژه له شاری بۆکان، ڕۆژی پێنج شەممه 15ی ڕەزبه‌ری 95ی هەتاوی کۆڕی پەردەلادان له کتێبی "هه‌را و تووڕه‌یی" نووسراوەی ویلیام فاکنێر و وەرگێڕدراوی محه‌ممه‌د ڕەمەزانی له ساڵۆنی سیمورغی شاری بۆکان به‌ڕێوە چوو.\nله‌م کۆڕەدا که به هیممه‌تی ئه‌نجومه‌نی ئه‌دەبی بۆکان و به بەشداری بەرچاوی ئه‌دیبان و نووسەرانی موکریان بەڕێوە چوو، وەرگێری کتێب وێڕای ئاماژه به ڕەهەندەکانی جۆراجۆری وەرگێڕان لەسەر چۆنیه‌تی وەرگێڕان دوا و وتی: وەرگێڕان له زمانی سەرەکی بۆ زمانی کوردی دەتوانێ دەورێکی کاراتر له ڕاگوازستنی مانا و مەفهوم به دەسته‌وە بدا. له درێژه‌دا سەیدقادر هیدایه‌تی که ئه‌رکی پێداچوونه‌وەی کتێبه‌که‌ی له ئه‌ستۆ بووه لێدوانێکی له سەر باری قورسایی کتێبه‌که به کورتی ئاراسته کرد.\nبه‌شداربووانی کوڕی زانستی ئه‌م مەڕاسمه بریتین بوون له بەڕێزان عەتا نەهایی، محەممەد ساڵح سووزەنی و دکتور بەختیار سەجادی.\nنەهایی ڕۆمان نووسی کورد له وتەکانیدا ئاماژەی به‌وە کرد که بۆ تێگه‌یشتن له‌م ڕۆمانه پێویسته بەردەنگ سەرەتا پێشه‌کی به وردی بخوێنێته‌وە و زێهنیه‌تی چۆنیه‌تی گێڕانه‌وە لای شتێکه که به جوانی سێبه‌ره‌که‌یم لەوێدا به‌دی کردووە و زۆر دەربه‌ستی خوێنه‌رەکه‌یه‌تی.\nنه‌هایی هه‌روا وتی وەرگێڕانی "هەرا و تووڕەیی" دەرگای چوونه ناو ئه‌دەبێی نوێمان بۆ دەکاتەوە.\nهه‌روەها دکتور سەجادی مامۆستای زانکۆی کوردستان، محه‌ممه‌د ڕەمەزانی به وەرگێڕێکی به توانا و لێهاتوو وەسف کرد که توانیویه‌تی به وەرگێڕانی چەند ڕۆمان به نرخ به زمانی کوردی خزمه‌تێکی شایان بکات. سەجادی وتی: ئه‌مڕۆ له جیات کۆڕی پەردەلادان بێ زۆرتر جێژنێکه بۆ زمانی کوردی که بەم وەرگێڕانه پەرە دەستێنێ. لەم کۆڕەدا پەیامی پیرۆزبایی ئه‌نجومه‌نی ئه‌دەبی مەهاباد، وژینی مەریوان، فێرگه‌ی زمانی کوردی ئه‌دەب و شاعیری بەتوانا یوونس ڕەزایی، هاشم ئه‌حمه‌دزاده و نه‌شری گوتار خوێندرایه‌وە.\nمحه‌ممه‌د ڕەمەزانی له دایک بووی ساڵێ 1339ی هەتاوی له شاری بۆکانه و خوێندنی قۆناغەکانی سەرەتایی، ناوەندی و دواناوەندی له شارەکانی بۆکان، بانه و مەهاباد ته‌واو کردووه و کارناسی زمان و ئه‌دەبیاتی ئینگلیزی له زانکۆی تاران وەرگرتووه.\nبرچسب ها: ئه‌نجومه‌نی ئه‌دەبی بۆکان, بۆکان, بەختیار سەجادی, ساڵح سوزەنی, عەتا نەهایی, محه‌ممه‌د ڕەمەزانی, هه‌را و تووڕەیی, ڕۆمانی کوردی


جۆسیف ڤۆتێل: هەسەدە كاریگەرترین هێزە بۆ روبەروبونەوەی داعش - ئاوێنه\nدەبێت گیانفیدایی ئەو هێزانە لەبەرچاوبگرین كەلەدژی داعش خەباتیان كردوە\nجۆسیف ڤۆتێل: هەسەدە كاریگەرترین هێزە بۆ روبەروبونەوەی داعش\nفەرماندەی سوپای ئەمریكا، جۆسیف ڤۆتێل رایگەیاند بەردەوام دەبن لەهاوكاریكردنی هێزەكانی سوریای دیموكرات “هەسەدە”، ئاماژە بەوەشدەكات دەبێت گیانفیدایی ئەو هێزانە لەبەر چاوبگرین كە لەدژی داعش خەباتیان كردوە، دەشڵێت ” هەسەدە كاریگەرترین هێزە بۆ روبەروبونەوەی داعش”.\nئاوێنە: جۆسیف ڤۆتێل، دەڵێت “دەبێت گیانفیدایی ئەو هێزانە لەبەرچاوبگرین كەلەدژی داعش خەباتیان كردوە، بەتایبەت لەناو هێزەكانی سوریای دیموكرات كە قوربانی زۆریان داوە بۆ رزگاركردنی ناوچەكانیان لەژێر چنگی چەكدارانی داعش، چەند رۆژێك پێش ئێستا لە رەقە بوم و لەنزیكەوە ئەنجامەكانی شەرم بینی، ئەگەر شەری زەمینی هاوكارەكانمان نەبوایە ئەو ناوچانە رزگار نەدەكران، ئێمە هەمومان قەرزاری ئەو هێزانەین”.\nلەبارەی هێرشەكانی سوپای توركیا بۆ داگیركردنی عەفرین، ئەو فەرماندە سەربازییەی سوپای ئەمریكا دەڵێت ” تا ئەو كاتەی بەردەوام دەبن لەشەری داعش هاوكاریی‌و پشتیوانیەكانی ئەمریكا بۆ هێزەكانی سوریای دیموكرات”هەسەدە” درێژەی دەبێت، هەسەدە كاریگەرترین هێزە بۆ روبەروبونەوەی داعش”.


لەسەر پێشنیارى کۆمارى ئیسلامى میلیشیا شێعەکانى عێراق بەرامبەر تاڵیبان هێور بوونەوە | AvaToday\nلەسەر پێشنیارى کۆمارى ئیسلامى میلیشیا شێعەکانى عێراق بەرامبەر تاڵیبان هێور بوونەوە\nڕۆژنامەی عەرەبی پۆست بڵاوى کردەوە کە "گروپە میلیشیا شیعەکانی عێراق گوتاریان دژی بزوتنەوەى تاڵیبان هێور کردووەتەوە، ئەمەش دواى ئەوە دێت کە کۆمارى ئیسلامى دڵنیای کردوونەتەوە بەوەى بەڵێنیان لە تاڵیبان وەرگرتووە لەبارەى شیعەکانی ئەفغانستان هیچ کاردانەوەیەکى توندى نەبێت".\nناس کورد کە ئەم هەواڵەى بڵاو کردووەتەوە، باسى لەوە کردووە کە ڕۆژنامەکە لەزاری چەند سەرچاوەیەکی ئاگادارەوە زانیویەتى لە سەرەتای سەرکەوتن و پێشڕەوییەکانی بزوتنەوەى تاڵیبان، گروپە چەکدارییە شیعەکانی عێراق کە سەر بە بەری بەرخۆدانن چەند کۆبوونەوەیەکیان کردووە بۆ ئەگەر و چۆنیەتی هاوکاریکردن و بەهاناوەچوونی شیعەکانی ئەفغانستان و لە میدیاکانیانەوە هێرشیان کردووەتەسەر بزوتنەوەکە.\nکۆمارى ئیسلامیش لەڕێگەی ئیسماعیل قائانی، فەرماندەی سوپاى تیرۆریستى قودسەوە هاتووەتەسەر خەت و ئەو گروپانەی دڵنیا کردووەتەوە کە تاڵیبان گفتیان داوە کە کەمینەی شیعەی هەزارە لە ئەفغانستان پارێزراو بن لەسەر بنەمای ڕێککەوتنێک کە ساڵی ٢٠١٥ لە نێوان قاسم سولەیمانی گەورە تیرۆریستى کوژراو و تاڵیباندا واژۆ کراوە. ئەمەش دەرخەرى ئەوەیە کە کۆمارى ئیسلامى لەمێژە پەیوەندى لەگەڵ تاڵیبان و ئەلقاعیدەدا هەبووە و هەیە و وەک باوکى مەعنەوەى و لۆجیستى ئەو هەژمار دەکرێت.\nڕۆژنامەی عەرەبی پۆست نووسیویەتى کە "پاش ئەو دڵنیاییە، گروپە شیعەکانی عێراق سەرنجى زیاتریان خستووەتەسەر دۆڕان و شکستی ئەمریکا و خۆیان بەدوور دەگرن لە هێرشکردنەسەر تاڵیبان و وەک پێشوو هێرشی میدیایی ناکەنە سەر تاڵیبان.


بەرواری: داخوازییەکانی خۆپێشاندەران لە بودجەی ٢٠٢٠دا جێبەجێ دەکرێن\nFRI, 22 NOV 2019 23:26 Erbil, GMT +3\nTHU, 7 NOV 2019 16:17 | KDP.info\nبەغدا-KDP.info- ئەندامێکی ئەنجومەنی نوێنەرانی عێراق ڕایگەیاند، هەموو هەوڵەکان بەردەوامن بۆ هێورکردنەوەی دۆخی عێراق و جێبەجێکردنی مافە ڕەواکانی خۆپێشاندەران.\nدوێنی سەرۆکوەزیرانی عێراق، عادل عەبدولمەهدی، کۆبوونەوەیەکی فرەوانی کرد بۆ ئەوەی هەموو داواکارییەکانی خەڵکی عێراق لە بودجەی ٢٠٢٠دا جێبەجێ بکرێن .\nدیار بەرواری، بە ماڵپەڕی فەرمیی پارتی دیموکراتی کوردستانی گوت: "هۆکاری سەرەکیی دواخستنی پرۆژەبودجەی ٢٠٢٠ بۆ ئەنجومەنی نوێنەرانی عێراق ئەوەیە کە داواکانی خۆپێشاندەران جیبەجێ بکرێن و پلانێکێ تۆکمەتر بۆ دارشتنی خەرجکردنی بووجە دابنرێت."\nبەرواری دەشڵێت: "دواخستنەکە لە بەرژەوەندی خەڵک و حکوومەتدایە، چونکە هەموو داواکارییەکانی تێدا جیبەجێ دەکرێت و حکوومەتیش بە شێوەیەکی باشتر بودجە دادەڕێژێت."


ئاژانسی ده نگو باسی کوردستان: مەلا شوانی بە مندالی دەست دەریژی سیکسی کراوەتە سەری بوویە ئەمرۆ بووتە داعش و خەریکی مرۆڤکۆشتنە و ئازاری مرۆڤەکان ئەدات.\nمەلا شوانی بە مندالی دەست دەریژی سیکسی کراوەتە سەری بوویە ئەمرۆ بووتە داعش و خەریکی مرۆڤکۆشتنە و ئازاری مرۆڤەکان ئەدات.\nناسنامەی مەلا شوانی خۆفرۆشی نەخۆش ئاشکرا بوو\nسەرچاوەێکی ئاگادار پێمانی راگەیاندوە کە مەلا شوانە ئەو مەلایەی وا لە گەل داعشدا ئیش دکات چەندین جار تەجاوزی پیکراوە بە عیب نەبێت کاتێک مندال بووە لە قونیان ناوە خەلک کابراێک بە ناوەی عەلی سوارە هەمیشە مەلا شوانی بردوە بوو مالی خۆیان جا سیکسی لە گەلدا کردوە ، عەلی سوارە کابراەێکی هەتیوباز بووە لە کاتی خۆییدا و ژنی نەبووە کە هەر خەریکی هەتیوبازی بووە کە دائیم مەلا شوانی بردوە بوو مالێکی خۆیی و گاوەیەتی مەلا شوانی بەهووی دەستدریژی سیکسی کە بە مندالی کراوتە سەری ئیستا بارەی دەرۆنیی تیکچووە و حەز لە کۆشتن و سۆتاندنی مرۆڤەکان دەکات\nجا ئەو کە بەمناڵی دەستدرێژی کراوەتە سەر .ئەو کابرایە ئیستا داعشەو ئینسان کوژە ئەگەر وا چاوی لیبکریت ئەو دەستدیژیانەی کە بەمناڵی کراوەتە سەری باری دەرونی تیکدا بێت وئیستا حەزی لە ئازار دانی خەڵکەو ئیسلامیش بووەتە رێگایەک بۆ بەدیهینانی ئەم ئارەزوەی ڕەنگە شتیکی خراپ نە بیت ، بەڵام ئەو ئەو ڕابردوی هەرچی بوو بیت ئیستا داعش وئینسان کوژە .\nکیشەی درۆنی ئەو کەسانی وا بە منالی دەست دەریژی سیکسی کراوەتە سەریان ئەم کەسانە دائیم حەز لە شەر و کۆشتنی مرۆڤ دەکەن چونکە بەهوویی ئەوەیی کە بەمندالی دەست دەریژی سیکسی کراوەتەسەریان تۆشی عوقدە دەبن جا بوو خالی کردنی عوقدەی خۆیان بەدوایی جیگاو ریگاەێکی گۆنجاوەدا دەگرێن کە تا دەرفتیان بوو برەخسێت کە بتوانن عوقدەی خۆیان خالی بکەن ، و مەلا شوانی یەکیکە لە ئەو کەسانی کە ئەو ریگا و جیگاییەی کە بوو مەلا شوانی گۆنجاوە ئەو بتوانێت دژ بە مرۆڤەکانی دیکە تووندوتیژی ئەنجام بەدات ئەویش ئیسلامە و داعشە\nله لایه‌ن ئاژانسی ده نگو باسی کوردستان ajansknews kl. ۱۲/۰۵/۱۳۹۳ ۱۱:۴۷:۰۰ قبل‌ازظهر


گەڕان تۆ لێرەیتماڵەوە هەموو هەواڵەکان ١٠ خاڵ لە بارەی گوگڵ درایڤ (لێكدانەوە ) Qezwan بڵاوکراوەتەوە\n١ - گوگڵ درایڤ وگوگڵ دۆكس :\n٢ - بۆخچە (فۆلدێر ) :\n٣ - دەرهێڵ :\n٤ - OCR :\n٥- زیادكراوەكانی بیانی :\nزۆر لە نەرمەواڵەكان كە كۆمپانیاكانی جیاواز لە گوگڵ بەهەمیان هێناوە دەتوننن لە گوگڵ كرۆم سودی لێوەربگرن بۆ وێنە بۆ دستكاری لە سەر وێنەكان دەتاونن لەم نەرمەكالا(Pixlr) كەڵك وەر بگرن لە گوگڵ درایڤ . برۆ بۆ كۆی ئەپەكانی بۆ كاركردن لە سەر گوگڵ درایڤ\n٦ - ناردنی وێنە بۆ گوگڵ پڵاس :\n٧ - ڕەشنوس :\n٨- هاوبەشی پەرگە و بۆخچە :\n٩- خێرایی :\n١٠ - نرخ :\nپاشکۆقەبارە offline-files.png16.83 ک.ب. drive-extentions.jpg71.27 ک.ب. share-pics-on-plus.png8.47 ک.ب. google-drive-revisions.png15.4 ک.ب. کارەکان : بڕۆ ژوورەوە بۆ نووسینی بۆچوون


مێژووى گشتى – پەڕە 2 – History Of Kurd\nHome / مێژووى جیهان / مێژووى گشتى (page 2)\n2018-11-16\tمێژووى جیهان, مێژووى گشتى لێدوان نووسین ناچالاککراوە لە هۆكارەكانی جەنگی یەكەمی جیهانی\nهۆكارەكانی جەنگی یەكەمی جیهانی نووسينىد.عبدالجبار عطيوى جاسم وەرگێڕانینهاد جلال حبیب الله جەنگی یەكەمی جیهانی بەیەكێك لەدیارترین‌و مەترسیدارترین رووداوەكانی ناو مێژوی گەلان دادەنرێت، ئەو جەنگە ناوچەیی نەبوو، بەڵكو جیهانی بوو دەوڵەتانێك بەشداریان تێدا كرد كە هەریەكەو سەر بە كیشوەرێكی جیابوو، هەرچەندە ئەوروپا مەیدانی سەرەكی جەنگەكە بوو، بەڵام ئەنجامە گەورەكانی بەجۆرێك لەجۆرەكان …\n2018-11-14\tمێژووى جیهان, مێژووى گشتى لێدوان نووسین ناچالاککراوە لە رووداوێك ڕێڕه‌وی مێژووی له جیهان گۆڕی\nسه‌ره‌تای جه‌نگی جیهانی دووه‌م له 1ی سێپتێمبه‌ر (ئه‌یلول) ی ساڵی 1939 جیهان چاوه‌ڕوانی رووداوێك بوو كه ڕێڕه‌وی مێژووی جیهانی به ته‌واوه‌تی گۆڕی ، ئه‌میش ئه‌و كاته بوو كه ئه‌ڵمانیا به سه‌رۆكایه‌تی ئه‌دۆڵف هیتله‌ر هێرشی كرده سه‌ر پۆلۆنیا و سه‌ره‌تای جه‌نگی جیهانی دووه‌م ده‌ستی پێكرد. له جیهانی عه‌ره‌بیشدا گرنگرترین رووداوه‌كانی 1ی …\n2018-11-11\tمێژووى جیهان, مێژووى گشتى لێدوان نووسین ناچالاککراوە لە تێپەڕینی سەد ساڵ بەسەر جەنگی جیھانیی یەکەمدا\nتێپەڕینی سەد ساڵ بەسەر جەنگی جیھانیی یەکەمدا سبەی (11)ی نۆڤێمبەر، سەد ساڵ بەسەر کۆتایی جەنگی جیھانیی یەکەمدا تێدەپەڕێت. جەنگێک کە زیانێکی گیانیی و ماڵی گەورەی بە بەشێکی گەورەی دونیا گەیاند. لەناو ئەوروپاو لە دەرەوەی ئەوروپادا. لەو ناوچەیەی ئێمەدا دەبێتە ھۆکاری روخانی ئیمپراتۆریەتی عوسمانیی، ھاتنی کۆلۆنیالیزم و دروستکردنی دەوڵەتیی-نەوەیی مۆدێرن لەناوچەکەدا، …\n2018-11-11\tمێژووى جیهان, مێژووى گشتى لێدوان نووسین ناچالاککراوە لە بەبۆنەی کۆتایی هاتنییەوە؛ جەنگی جیهانیی یەکەم بە ژمارە\nبەبۆنەی کۆتایی هاتنییەوە؛ جەنگی جیهانیی یەکەم بە ژمارە ئەمڕۆ (11)ی نۆڤەمبەر، (100) ساڵ تێپەڕدەبێت بەسەر کۆتایی هاتنی جەنگی جیهانی یەکەمدا کە بەهۆیەوە ملیۆنان کەس کوژران. لە پاریسی پایتەختی فەڕنسا بە بۆنەی تێپەڕبونی (100) ساڵ بەسەر کۆتایی هاتنی جەنگی جیهانیی یەکەمدا، بەبەشداریی (70) سەرکردە و سەرۆکی وڵاتانی جیهان لە کۆشکی ئیلیزێ …\n2018-10-02\tمێژووى جیهان, مێژووى گشتى لێدوان نووسین ناچالاککراوە لە شاژنه نزینگا.. دیوارێكی پۆڵایین به ڕووی داگیركاران\nشاژنه نزینگا.. دیوارێكی پۆڵایین به ڕووی داگیركاران په‌یام محه‌مه‌د شاژنی سه‌ده‌ی 17ی كۆماری مه‌نگۆلای باشووری ئه‌فریقا بوو، وه‌ك ژنێك چاونه‌ترسانه و زیره‌كانه كاری كردووه بۆ ئازادبوونی گه‌له‌كه‌ی و به‌رانبه‌ر داگیركاری وڵاته‌كه‌ی له‌لایه‌ن پرتوگالییه‌كان وه‌ستاوه‌ته‌وه. ژیاننامه نزینگا ناوی ته‌واوی”ئانا دی سۆسا نزینگا مباندی”یه، له ساڵی 1853 له ئه‌نگۆلا له دایك بووه …\n2018-10-01\tمێژووى جیهان, مێژووى گشتى لێدوان نووسین ناچالاککراوە لە كوشتنی پیاوە مەترسیدارەكە لەشەوێكی تاریكدا چیرۆكی كوشتنەكەی ئوسامە بن لادن لەزاری خێزانەكەیەوە\nكوشتنی پیاوە مەترسیدارەكە لەشەوێكی تاریكدا چیرۆكی كوشتنەكەی ئوسامە بن لادن لەزاری خێزانەكەیەوە وەرگێڕان: رۆزا حەمە ساڵح كاتێك كاتژمێری سفر لێیدا، كۆتایی ژیانی ئوسامە بن لادن خێرا هات، هێزە تایبەتییەكانی ئەمریكا گەمارۆیان دا و گوللە بارانیان كرد، خانەوادەكەی و مناڵەكانی هەموو شتێكیان لەو شەوە خوێناویەدا بینی. لەدوای ئەوەی نانی ئێوارە خورا …


لە یادی چلەی ئەو پیاوەی، دوا خەمخۆری ڕاستەقینەی مزگەوتی گەورە و مەزارەکەی (کاک ئەحمەدی شیخ) بوو!\nچەن وتەیەک ...\nماڵی باپیرم (حاجی شێخ عەزیزی شێخ ساڵحی شێخ حوسێنی باراوی)، هەر لە ساڵەکانی (1920)ەوە، لە گەڕەکی (کانیسکان/ بازارەپچکۆلە) نیشتەجێبوون و تا ساڵی (1987)، هەر لە ئەو خانووەدا ژیاون. یەکێ لە دراوسێکانی ماڵی باپیرم، ماڵی (شێخ موحەممەدی حاجی سەیید حەسەنی حەفید) بوو، خانووەکەیان دەوروبەری ساڵی (1900) درووستکردووە، واتە لەگەڵ مالی باپیرمدا، ماوەی (65) ساڵ دراوسێبووین!\nماڵی (شێخ موحەممەدی حەفید) لە بیرەوەرییەکانمدا\nساڵی (2015)، لە بەرگی یەکەمی بیرەوەرییەکانمدا (گه‌ڵاوه‌ریوه‌كانی دره‌ختی ته‌مه‌نم) باسی گەڕەکی خۆمان و دراوسێکانی ماڵی باپیرم کردووە. یەکێ لە ئەو ماڵە نزیکانەی باسمکردووە، ماڵی (شێخ موحه‌ممه‌دی حاجی سه‌یید حه‌سه‌نی حه‌فید) بوو. سەبارەت بە ئەو دراوسێ کۆن و خۆشەویستەمان، بە کورتیی نووسیوومە:\n(له ده‌سه‌ڕاستی ماڵی باپیرمه‌وه، گۆڕه‌پانێكی گه‌وره‌بوو، به هه‌ر چوارده‌وری گۆڕه‌پانه‌كه‌دا، ماڵ ڕیزبووبوون. گۆڕه‌پانه‌كه‌ش به كۆڵان و رێیه‌كی ته‌سك كۆتاییده‌هات. ماڵی (شێخ موحه‌ممه‌د حه‌فید)یش، یه‌كێ له ماڵه هه‌ره گه‌وره و دیاره‌كانی گۆڕه‌پانه‌كه بوو.\n(شێخ موحەممەد) سێ كوڕ و دوو كچی هه‌بوو. ناوی كوڕه‌كان (سه‌لاح، فارووق، سالار) و ناوی كچه‌كانیش (پاكیزه) و (نه‌سرین) بوون. هێندێكیان شیری نەنکمیان (دایه‌حه‌مدی) خواردبوو. (شێخ سالار 1946-2020) له هه‌موویان پچووكتربوو، به‌ڵام له ئێمه گه‌وره‌تربوو، هه‌رگیز نه‌ده‌هاته نێو ئێمه‌وه. شێخ (فارووق)یشیان هاوڕێی مامه (ساڵح)م بوو.\nخانووه‌كه‌یان تا بڵێی، گه‌وره‌بوو، له پێشه‌وه دوو نهۆمبوو، خۆیان و ئیشكه‌ره‌كانیانی تێدا ده‌ژیان. حه‌وشه‌كه‌شی تا چاوبڕكا، دوورودرێژ بوو ... له ئه‌و حه‌وشه گه‌وره‌یه‌دا شوێن هه‌بوو، ده‌وروبه‌ره‌كه‌ی به دارودره‌خت و گوڵ ڕازابووه‌وه. له ئه‌و سه‌ری حه‌وشه‌كه‌شه‌وه، ڕیزێ ژووری پچووك هه‌بوو، هێندێكیان بۆ ته‌ویله‌ی ئه‌سپ ته‌رخانكرابوون، چونكه چه‌ن ئه‌سپ و كۆمه‌ڵێ توله و تانجیشیان هه‌بوو، (شێخ موحه‌ممه‌د) بۆ ڕاو ڕایگرتبوون. هێندێ ژووری دیكه‌شیان، ژووری كوڕه‌كان بوون، یاریی ئاسنیان تێدا ده‌كرد. جارجار له‌گه‌ڵ مامه (ساڵح)م ده‌چووم، ئه‌وان یارییانده‌كرد و منیش ته‌ماشامده‌كردن. یا له‌گه‌ڵ مناڵانی گه‌ڕه‌كدا، خۆمان پێداده‌كرد و پیاوه‌كانیشیان ڕاویان ده‌ناین!\nله ئه‌و گه‌ڕه‌كه‌دا، ته‌نیا هه‌ر ماڵی ئه‌وان ترومبیلیان هه‌بوو، جێبێكی كۆنی چكۆلانه بوو، له ده‌ره‌وه گه‌راجێكیان بۆ درووستكردبوو، كه‌م جار دیومه، بیهێننه‌ده‌ره‌وه و یه‌كسه‌ر ئیشبكا، به‌ڵكوو ده‌بووایه، یه‌كێ هێندێ پاڵی پێوه بنایه، تا ئیشیده‌كرد، خۆشم هێندێ جار پاڵم ناوه. هێندێ جاریش له‌گه‌ڵ (شێخ سالار)دا سواربووم.\nله بیرمدێ، (شێخ سالار) لۆرییه‌كی گه‌وره‌ی هه‌بوو، له ته‌ل درووستكرابوو. زۆر سه‌یربوو، سوكانی هه‌بوو، به ئاسانیی لێی ده‌خوڕی، گڵۆپیشی پێوه بوو، دایده‌گیرساند، له‌بری هۆڕنی ترومبیلیش، زه‌نگێكی پاسكیلی پیوه كرابوو، كه لێی ده‌خوڕی، جارجارێ زه‌نگی لێده‌دا.\nلۆرییه‌كه زۆر جوانبوو، هه‌موو مناڵانی گه‌ڕه‌ك، حه‌زیان لێ كردبوو، به‌ڵام نه خۆمان بۆمان درووستده‌كرا، نه پاره‌ی ئه‌وه‌مان هه‌بوو، بیكڕین و نه باوكیشمان ئه‌و جۆره شتانه‌ی بۆ ده‌كڕین! ته‌نیا هه‌ر هێنده هه‌بوو، هێندێ جار (شێخ سالار)، له داڵانه‌كه‌ی ماڵی خۆیان، لۆرییه‌كه‌ی ده‌داینێ و سووڕێكمان لێ ده‌خوڕی!) "1"\nمن و شێخ (سالار)\nشێخ (سالار)، چوار ساڵ لە من گەورەتربوو. هەر لە مناڵییەوە هۆگری بووبووم، وەک دوو هاوڕێ و خزم، هەڵسوکەوتی لەگەڵ دەکردم. چونکە شیری نەنکمی خواردبوو، ئەویش لە زمانی ئێمەوە، هەر پێی دەگوت: (دایە حەمدی). منیشی وەک برازای خۆی تەماشادەکرد، هەر شتێکیشی بە دیاریی بدامایە، لێی دەنووسی: بۆ برازای خۆم ...\nهەرچەندە باوکم، لە ماڵی باوکی جیابووە و ئێمە لە ئەو گەرەکە نەماین، بەڵام هەر کاتێ سەرم لە ماڵی باپیرم بدایە، شێخ (سالار)م دەبینی. لە دوای ڕاپەڕینیشەوە، کاتێ بە سەردان دەهاتمەوە، یا سەری لێ دەدام، هێندێ لە نووسین و نەخشەی (کوردستان)ی بۆ دەهێنام، یا خۆم دیدەنیم دەکرد. کاتێکیش ساڵی (2005)، بە یەکجاریی لە دەرەوەی وڵات گەرامەوە و لە شارەکەمدا جێگیربووم، ئیدی زووزوو یەکدیمان دەبینی، بە تایبەتی لە مزگەوتی گەورە، ڕەمەزانان شێخان لە ژوورەکەی کۆدەبووینەوە. بە ئەو شێوەیە، تا کۆچیدواییشیکرد، هەفتەی جارێ سەرم لە ژوورەکەی مزگەوتی گەورە دەدا، قسە و باسمان دەگۆڕییەوە. هێندێ جاریش پێکەوە دەچووین، بۆ دەرەوەی شار و پرسەکانمان بەسەردەکردەوە.\n(شیخ سالار) و مزگەوتی گەورە\nلەنێو بنەماڵەی (حەفید)دا بە گشتیی و لەنێو هاوتەمەنەکانی خۆیدا بە تایبەتی، (شیخ سالار) لە هەموو خێزانەکانی دیکەوە، لە خواپەرستیی و ڕێبازە ئایینییەکەی (کاک ئەحمەدی شیخ)ەوە نزیکتربوو.\n(شیخ سالار)، پلە و پایەیەکی گەورەی، لە مزگەوتی گەورە هەبوو، چونکە هەر لە سەرەتاوە، باو و باپیرانی مزگەوتەکەیان بەڕیوەبردووە، سەرپەرشتییانکردووە و شوێن دەستیان دیاربووە. ئاخر بەڕیوەبردن و سەرپەرشتییەکە، لە (سێخ مارفی نۆدێ)وە تا بە (شیخ سالار) دەگا، لە ڕاژەکردن و سەرپەرشتیکردنی مزگەوتەکە، درێغییان نەکردووە. با بزانین، چۆن؟!\nمزگەوتی گەورە، لەگەڵ دامەزراندنی شاری (سولەیمانیی 1784ز.)دا درووستکراوە. یەکەمین گوتاربێژ و پێشنوێژی مزگەوتەکە (شێخ مارفی نۆدێ) بوو. دوای ئەوەی کۆچیدواییکردووە، (کاک ئەحمەدی شیخ1792-1887)، جێی باوکی گرتووەتەوە. ئەم باسەشم لە ئەم بەرهەمەدا، بە درێژیی باسکردووە. "2"\nدوای ئەویش (شێخ موحەممەد)ی کوڕی هاتووە، لە کاری ئایینیی و خواپەرستیدا، جێی باوکی کوێرنەکردووەتەوە. پاشان (حاجی سەیید حەسەن)ی کوڕی تا مردووە، سەرپەرشتی مزگەوتەکەی کردووە. دوای ئەویش (سەیید عەبدوڵڵا) کوڕی و مامی (شیخ سالار) هاتووە.\nواتە هەر لە سەرەتاوە، بنەماڵەکە سەرپەرشتیی مزگەوتەکەیان کردووە و بە ئەم شێوەیە هاتوون: (شێخ مارفی نۆدێ، کاک ئەحمەدی شیخ، شێخ موحەممەد، حاجی سەیید حەسەن، سەیید عەبدوڵڵا). کەواتە (شیخ سالار)، بە (5) پشت دەچێتەوە سەر (شێخ مارف).\n(حاجی سەیید حەسەن)ی باپیری (شیخ سالار)، گوتاربێژ و پێشنوێژی مزگەوتەکە بووە، دوای ئەو (سەیید عەبدوڵڵا)ی کوڕی و مامی (شیخ سالار) هاتووە و ساڵی (1953) کۆچیدواییکردووە. ئیدی تا سالی (1996)، بنەماڵەی (حەفید)، لە بەڕێوەبردنی مزگەوتەکەوە دووربوون. بەڵام (شیخ سالار) جارێکی دیکە، هەر لە ئەو ساڵەدا هاتووە و سەرپەرشتیی مزگەوتەکەی کردووتەوە.\nڕۆژێکیان مانگی (8) بوو، لە مزگەوتی گەورە دانیشتبووین. هەرچەن تەماشای (شیخ سالار)م دەکرد. لە دڵی خۆمدا، بیرم لە ئەوە دەکردەوە، ئەم پیاوە ئەم هەموو ماندووبوون و ڕاژەکردنەی مزگەوتی گەورەی کردووە، ئەوەتەی خۆی بۆ ئەو کارە پیرۆزەش تەرخانکردووە، درێغی لە هیچ جۆرە ڕاژەکردنێ نەکردووە. تەماشایەکی کردم و وەک بڵێ: ئەوە بیر لە چی دەکەیتەوە. منیش خۆم بۆ ڕانەگیرا و گوتم: من خەمی ئەوەمە، خوانەخواسەتە تۆ شتێکت لێ بێ، ئەم مزگەوتە چی لێ دێ و کێ بەڕێوەیدەبا؟! ئایا تەکییەکەی (کاک ئەحمد)، هەر بەردەوامدەبێ و نیوەڕوان خواردن بۆ هەژارانی شار سازدەکا؟!! گوتی: خەم مەخۆ، (حەمە)ی کوڕم ئامادەکردووە و دوای خۆم بەردەوامدەبێ! ئەو کاتەی نەخۆشبوو، لە نەخۆشخانەی (فارووق) کەوتبوو، سەرێکی خێزانەکەی خاتوو (پەروین) و مناڵەکانیم دا. ماوەیە پێکەوە دانیشتین و ئەم باسەم بۆ گێڕانەوە.\n(شیخ سالار)، زۆر ڕاژەی مزگەوتەکە و مەزارەکەی (کاک ئەحمەد شێخ)ی کردووە، بە تەواویی نۆژەنیکردووەتەوە، تەکیەکەی (کاک ئەحمەد) و چێشخانەکەشی بووژاندووەتەوە.\nکوردێکی ڕووناکبیر، نووسەر، پیاوێکی ئایینی و ڕامیاریش بوو. خەڵکێکی زۆری دەناسی، بە دەم ناخۆشیی و کارەساتەکانیانەوە دەچوو. تۆڕێکی گەورەی فراوانی پێوەندیی کۆمەڵایەتی، لە (کوردستان، عێراق) و هێندێ دەوڵەتی دیکەشدا هەبوو.\nبە داخێکی گەورە و گرانەوە، تووشی نەخۆشییەکی کوشندە بوو، ڕۆژی (7. 10. 2020)، لە (توورکیا) کۆچیدواییکرد، لەسەر ڕاسپارەی خۆشی، تەرمەکەیان لە مزگەوتی گەورە بە خاک سپارد.\nهەزاران دروود بۆ گیانی ئەو هاوڕێ و مامە خۆشەویستەم بێ، ڕەوانی بە بەهەشتی بەرین شادبێ!\nدوكتۆر حوسێن موحه‌ممه‌د عه‌زیز، گه‌ڵاوه‌ریوه‌كانی دره‌ختی ته‌مه‌نم، به‌رگی 1، چاپ 1، ساڵ 2015، سوله‌یمانیی، ل 70.\nدوكتۆر حوسێن موحه‌ممه‌د عه‌زیز، 21 کەسایەتی کورد، چاپی 1، سولەیمانی، 2020،، ل22-34.\n28 کورد و شۆڕشی چەکداریی\n29 لە یادی پێشە‌وای مە‌زنی بێ ڕكە‌بە‌ردا\n30 گەر (مام جەلال) بمايە!\n31 ياریگەی جەنگی نێودەوڵەتی!\n32 (بەهادین نووری)، ئەو پیاوەی مەرگ لێی دەسڵەمییەوە!\n33 خەمی نەتەوە و نیشتمان!\n34 دۆستی دوێنێ و دوژمنی ئەوڕۆ!\n35 (قادری حاجی عەلی بەگ 1955-2020)و چەن یادەوەرییەکی شیرین!\n37 کێ بە ڕاستی باوکی هەژارانە؟!\n38 مشەخۆری بێ باوەڕ! خوا ئەوە بگرێ، سەری لە ڕۆڵەکانی ئەم گەلە هەژارە بندەسە شێواند!\n39 ئاییندەی کوردستان و سەرکردەی پارتەکان


كه‌ركوكێكی دیموكرات په‌رژینه بۆ كوردستانێتی\nبیروڕا 09:16 AM - 2021-09-19\nسیاسه‌تكردن بۆ كوردستانێتی كه‌ركوك بۆ قۆناغی داھاتوو چه‌ند ره‌ھه‌ندێكی نوێ له خۆده‌گرێت. دیاریترینیان نه‌خشه رێگای مادده‌ی ١٤٠ی ده‌ستورییه.به‌ڵام ھاوشانی ئه‌م نه‌خشه‌رێگایه سیاسه‌تی تریش پێویسته بۆ ئاساییكردنه‌وه‌ی كه‌ركوك.\nمادده‌ی 140 هه‌م نه‌خشه‌رێگای ده‌ستوورییه و هه‌م ده‌سكه‌لایه‌كی ره‌وایه به‌ده‌ست كوردستانیانه‌وه، به‌ڵام ئه‌م مادده‌یه په‌ینی تری پێویسته كه له‌گه‌ڵیا مۆتۆربه بكرێت.\nبوژانه‌وه و گه‌شانه‌وه‌ی دیموكراسیی دوای قۆناغێك له پاشه‌كشێ پێكردنی، په‌ینێكی به‌هێزه بۆ كوردستانێتی كه‌ركوك . گه‌ڕانه‌وه بۆ بنه‌ماكانی فیدرالی كه له ده‌ستوردا هاتووه و ئێستا هه‌ن هه‌ڕه‌شه‌ی لێ ده‌كه‌ن، ئه‌ویش په‌رژینێكی قایمه بۆ كه‌ركوكی ئاینده. ئه‌گه‌ر میلیشیا و باندی تایفه‌گه‌ری، عه‌سكه‌ر و عه‌نته‌ر له به‌غدا و ته‌واوی عیراق له شه‌قامی سیاسه‌ت دوور بكه‌ونه‌وه و بچنه‌وه سه‌نگه‌ره‌كانی پارێزگاری له‌وڵات كه‌ركوكیش له‌به‌ر ئه‌م هه‌تاوی حوكمی مه‌ده‌نیه‌دا ده‌توانێ هه‌ناسه‌یه‌ك بدا و هه‌وایه‌كی پاك هه‌ڵمژێ. دوور له حوكمی شۆڤێنی و تایفه‌گه‌ری و نزیك له حوكمێكی مه‌ده‌نی و دیموكراتی، كه‌ركوك ده‌توانێ خۆی له هه‌ڕه‌شه‌ی ته‌عریبی كۆن و نوێ بپارێزێ.\nھه‌روه‌ھا حوكمێكی دیموكراتی، مه‌ده‌نی ده‌ستوریی كه شۆڤێنی و تایفه‌گه‌ری تێیدا زاڵ نه‌بێت رێگه له‌موزایه‌ده‌ی گۆشه‌گیری نه‌ته‌وه‌یی ئه‌وانه‌ش ده‌گرێ كه‌ته‌نھا قسه‌یان ھه‌یه بۆ كه‌ركوك و قسه‌ش ناچێته گیرفانه‌وه.ته‌نھا بۆ خڕكردنه‌وه‌ی ده‌نگ وه‌بیریان دێته‌وه كه‌ركوك دڵی كوردستانه.\nئه‌و هێزه‌ی ده‌توانێ پشت و په‌نا بێت بۆ دیموكراتخوازانی عیراق ته‌نها و ته‌نها هاوپه‌یمانی كوردستانه.\nھاوپه‌یمانی كوردستان باسكی به‌ھێزی داكۆكییه له‌مافه‌كانی كه‌ركوك له به‌غدا.


په‌یامێکی ڕێبه‌ری مه‌زنی شۆڕشی ئیسلامی بۆ به‌شار ئه‌سه‌د بڵاو بووه‌ته‌وه - جام کوردی\nجێگری پێشووی عه‌ره‌بی – ئه‌فریقی وه‌زاره‌تی ده‌ره‌وه‌ی ئێران ده‌ڵێت له یه‌که‌م ئامۆژگارییه‌کانی ڕێبه‌ری مه‌زنی شۆڕشی ئیسلامی که له لایه‌ن فه‌رمانده قاسم سولێمانییه‌وه به به‌شار ئه‌سه‌د ڕاگه‌ێندرا، ئه‌وه‌یه که ده‌ڕۆن به به‌ڕێزیان بڵێن گه‌لی سوریا هێڵی سووری ئێمه‌ن.\nبه پێی ڕاپۆرتی جام کوردی، گۆڤارێکی تایبه‌ت به ناوی مه‌سیر (ڕێگا) که له لایه‌ن نووسینگه‌ی ڕێبه‌ری مه‌زنی شۆڕشی ئیسلامی ئێرانه‌وه بڵاو ده‌بێته‌وه، ئامۆژگاری و ڕێنماییه‌کانی حه‌زره‌تی ئایه‌تووڵا خامنه‌یی بۆ به‌ره‌ی خۆڕاگری له خۆ ده‌گرێت.\nله‌م گۆڤاره‌دا چه‌ندین وتووێژ له گه‌ڵ سه‌ید حه‌سه‌ن نه‌سرووڵا ئه‌مینداری گشتی حیزبووڵای لوبنان، لیوا قاسم سولێمانی فه‌رمانده‌ی سوپای قودس، عه‌لی ئه‌کبه‌ر وه‌لایه‌تی ڕاوێژکاری باڵای ڕێبه‌ری مه‌زنی شۆڕشی ئیسلامی بۆ کاروباری نێوده‌وڵه‌تی و حوسێن ئه‌میر عه‌بدووڵاهیان جێگری پێشووی عه‌ره‌بی – ئه‌فریقی وه‌زاره‌تی ده‌ره‌وه‌ی ئێران بڵاو بووه‌ته‌وه.\nله به‌شێک له‌م گۆڤاره‌دا حوسێن ئه‌میر عه‌بدووڵاهیان بۆ یه‌که‌م جار په‌یامێکی تایبه‌تی ڕێبه‌ری مه‌زنی شۆڕشی ئیسلامی ئێران بۆ به‌شار ئه‌سه‌د سه‌رۆک کۆماری سوریا بڵاو کردووه‌ته‌وه.\nعه‌بدووڵاهیان ڕایگه‌یاندووه: ڕێبه‌ری مه‌زنی شۆڕشی ئیسلامی ئێران ته‌نیا گرنگییان به پرسه ستراتیژییه‌کانی ناوچه‌که نه‌داوه. به‌ڕێزیان له ڕاستیدا له خه‌می گه‌ل و خه‌ڵکی سوریادا بوون. کاتێک قه‌یرانی سوریا له ساڵی 2011 ده‌ستیپێکرد، له یه‌که‌م ئامۆژگارییه‌کانی ڕێبه‌ری مه‌زنی شۆڕشی ئیسلامی بۆ به‌شار ئه‌سه‌د که له لایه‌ن لیوا قاسم سولێمانی به‌وان ڕاگه‌ێندرا، ئه‌وه بوو که ده‌ڕۆن به به‌شار ئه‌سه‌د بڵێن که خه‌ڵکی سوریا به هێڵی سووری ئێمه داده‌نرێن. ئه‌گه‌ر له به‌رامبه‌ر ئه‌مه‌دا که‌مته‌رخه‌م بن و له به‌رامبه‌ر کوشتنی خه‌ڵکدا بێده‌نگ بن، هیچ پاڵپشتییه‌ک له لایه‌ن ئێمه‌وه ناکرێت.\nڕاشیگه‌یاندووه که له کاتێکدا که له ڕووی ستراتیژییه‌وه سوریا به پرسێکی گرنگ بۆ ئێمه داده‌نرێت، به‌ڵام له بیرکردنه‌وه‌ی ڕێبه‌ری مه‌زنی شۆڕشی ئیسلامی ئێران، کوژرانی که‌سێکی بێ تاوان، هێڵی سووره که لیوا قاسم سولێمانی ده‌بێت بڕوات و به به‌ڕێز به‌شار ئه‌سه‌د بڵێت.\nبه‌شار ئه‌سه‌د قاسم سولێمانی حه‌سه‌ن نه‌سرووڵا\nبەشێکی فێستیڤاڵی شانۆی فەجر تایبەت بە شەهیدی فەرماندە سولێمانی دەبێت\nکچه‌که‌ی شه‌هید سولێمانی ده‌ڵێت ده‌زانم مامی ئازیزم نه‌سرووڵا تۆڵه‌ی خوێنی باوکم ده‌کاته‌وه


ئافره‌تێكی ته‌مه‌ن 50 ساڵ له لایه‌ن هاوژینه‌كه‌یه‌وه به چه‌قۆ كوژرا\n7/7/2019 - 10:39\nڕێكخراوی مافی مرۆڤی هه‌نگاو ڕایگه‌یاندووه: ڕۆژی هه‌ینی ئافره‌تێكی بۆكانی به ناوی "مریه‌م خدریان" كه ته‌مه‌نی 50 ساڵه به‌ده‌ستی هاوژینه‌كه‌ی به ناوی "كه‌ریم عه‌بده زاده" كه ته‌مه‌نی 55ساڵه به چه‌قۆ كوژرا.\nهه‌نگاو هۆكاری كوشتنه‌كه‌ی گه‌ڕاندووه‌ته‌وه بۆ كێشه‌یه‌كی خێزانی و ڕایگه‌یاندووه: مریه‌م هیچ كێشه‌یه‌كی نه‌بووه و ته‌نیا ئاماده نه‌بووه ئه‌و خانووه‌ی كه‌تیایدا نیشته‌جێ بوون كه تاپۆكه‌ی به ناوی ئه‌وه‌وه بووه له‌لایه‌ن مێرده‌كه‌یه‌وه بفرۆشرێت تا قه‌رزه‌كانی پێ بداته‌وه.\nئاماژه‌ی به‌وه‌ش كردووه ماوه‌ی چه‌ند مانگێكه له‌سه‌ر فرۆشتنی ئه‌و خانووه كێشه له نێوان ئه‌و دوو هاوسه‌ره‌دا هه‌بووه و ڕۆژی هه‌ینی 5ی ته‌مموزی 2019 به‌هۆی ئه‌و كێشه‌یه‌وه كه‌ریم، مریه‌می هاوسه‌ری ده‌داته به‌ر چه‌قۆ و كۆتایی به ژیانی دێنێت، دوای كوشانیشی خۆی ڕاده‌ستی هێزه‌كانی پۆلیس ده‌كات و ئێستاش له لایه‌ن پۆلیسه‌وه ده‌ستبه‌سه‌ر كراوه.


نیو په‌ڕه کاغه‌ز … ئاوگوست ستریندبێری – Denegkan\nنیو په‌ڕه کاغه‌ز … ئاوگوست ستریندبێری\nbyکه‌ریم\tMarch 14, 2012\tچیرۆک\nدوایین عه‌ره‌بانه‌ی ماڵگواستنه‌وه چووبوو، کرێچی، پیاوێکی گه‌نج که مێزه‌رێکی تازیه‌داریی له ده‌وری کڵاوه‌که‌ی پێچابوو، جارێکی دیکه‌یش به نهۆمه‌که‌دا خولێکی خوارد تا بزانێ شتێکی له بیر نه‌چووه– نا، هیچی له بیر نه‌چووبوو، هیچ شتێک؛ به‌م شێوه‌یه بۆ ده‌ره‌وه چوو، له هه‌یوانه‌که‌دا، ئیدی له‌سه‌ر ئه‌وه سوور بوو چیی دی بیر له‌و ژیانه که له‌م نهۆمه‌دا تێی په‌ڕاندبوو، نه‌کاته‌وه. به‌ڵام تۆ سه‌یر، له هه‌یوانه‌که‌دا، له په‌نای ته‌له‌فۆنه‌که‌دا، کوته‌کاغه‌زێک له دیوار‌ه‌که درابوو، کاغه‌زه‌که هه‌مووی به خه‌تی جۆراوجۆر نووسرابوو، هێندێکی ڕوون بوو و به مه‌ره‌که‌ب نووسرابوو، هێندێکیشی به میداد یان به قه‌ڵه‌می سوور و تێکه‌ڵ و پێکه‌ڵ نووسرابوو. ته‌واوی ئه‌م داستانه جوانه، که له‌م ماوه کورته‌ی دوو ساڵه‌دا ڕووی دابوو، له‌وێ هه‌بوو؛ هه‌موو ئه‌و شتانه‌ی ئه‌و ده‌یویست فه‌رامۆشیان بکا، له‌وێ هه‌بوو؛ به‌شێک له ژیانی ئینسانێک له‌سه‌ر نیو په‌ڕه کاغه‌ز.\nکاغه‌زه‌که‌ی داگرت؛ جۆره کاغه‌زێکی پێشنووسی ئاڵتوونی بوو که بریقه‌ی ده‌هات. له‌سه‌ر که‌مه‌ی کووره‌که‌ی دانا و به‌سه‌ریدا چه‌مایه‌وه و خوێندیه‌وه. سه‌ر‌ه‌تا ناوی ئه‌و نووسرابوو: ئالیس ، جوانترین ناوێک که ئه‌وکات ناسیبووی، ئاخر ئه‌وه ده‌زگیرانی بوو. دواتر ژماره‌ی 151,1یش. وه‌ک ژماره‌ی سروودی کڵێسا وه پێش چاو ده‌هات. له دوای ئه‌وه نووسرابوو: بانک. ئه‌وه کاره‌که‌ی بوو، ئه‌و کاره پیرۆزه که نان، ماڵ و هاوسه‌ری پێ به‌خشی؛ بناغه‌یه‌ک بۆ بوون. به‌ڵام خه‌تی به‌سه‌ردا کێشرابوو! چونکه بانکه‌که شکستی هێنابوو، به‌ڵام ئه‌و له سۆنگه‌ی بانکێکی دیکه‌وه ڕزگاری بووبوو، به‌ڵام پاش ماوه‌یه‌ک په‌ژاره‌ی زۆر.\nبه‌م شێوه‌یه بوو: دوکانی گوڵفرۆشییه‌که و درووشکه‌وانه‌که. سه‌رده‌می ده‌زگیرانی بوو، سه‌رده‌مانێک که به پووڵ قه‌مچانی ده‌کرد.\nدوای ئه‌وه: کڕینی که‌ره‌سته‌ی نێوماڵ، کاغه‌زدیواری: ئه‌و ماڵ ساز ده‌کا. ده‌فته‌ری هه‌ڵگرتن و گواستنه‌وه: ئه‌وان ده‌گوازنه‌وه.\nده‌فته‌ری بلیتفرۆشیی ئۆپێرا: 50.50. تازه زه‌ماوه‌ندیان کردووه و ڕۆژانی یه‌کشه‌ممه بۆ ئۆپێرا ده‌چن. باشترین ساته‌کانیان ئه‌و ساتانه‌یه که بۆ خۆیان به بێده‌نگی داده‌نیشن و وه‌ختێک په‌رده هه‌ڵده‌درێته‌وه، له وڵاتی ئه‌فسانه‌دا، له‌گه‌ڵ جوانی و هاوئاهه‌نگیدا ڕووبه‌ڕوو ده‌بنه‌وه.\nلێره‌دا ناوی پیاوێک دێ که خه‌تی به‌سه‌ردا کێشراوه. دۆستێک بوو که له کۆمه‌ڵگادا پله و پایه‌یه‌کی به‌رزی به ده‌ست هێنابوو، به‌ڵام نه‌یتوانی به‌خته‌وه‌ر ببێ، به پێچه‌وانه‌وه، که‌وت، زه‌لیلانه، ناچار بوو سه‌ری خۆی هه‌ڵبگرێ. ژیان زۆر بێ ڕه‌حمه!\nلێره‌دا شتێکی تازه، که هاتووه‌ته نێو ژیانی ژنومێرده‌که‌وه، ده‌بینرێ. به ده‌ستخه‌تێکی ژنانه و به قه‌ڵه‌می ڕه‌ش نووسراوه: “خاتوو”. کام خاتوو؟– ئه‌ها، ئه‌و ژنه‌ی که پاڵتۆیه‌کی گه‌وره‌ی له به‌ر دایه و ڕوخسارێکی میهره‌بان و به‌سۆزی هه‌یه، ئه‌وه‌ی که به هێمنی دێ و هه‌رگیز به ساڵۆنه‌که‌دا گوزه‌ر ناکا، به‌ڵکوو له داڵانه‌که‌وه بۆ ژووری نووستن ده‌چێ.\nله‌ژێر ناوه‌که‌یدا نووسراوه: دوکتۆر ل.\nبۆ ئه‌وه‌ڵجار ناوی خزمێک لێره سه‌ر ده‌ردێنێ. نووسراوه: “دایه”. ئه‌وه خه‌سووه که ئارام ئارام خۆی دوور ڕاگرتووه تا ئه‌و دوو تازه بووک و زاوایه تووشی سه‌رئێشه نه‌کا، به‌ڵام ئێستا له کات و ساتی ته‌نگانه‌دا هانای بۆ ده‌برێ و ئه‌ویش به خۆشحاڵییه‌وه دێ، چونکه پێویستیان پێیه‌تی.\nلێره‌دا تێکه‌ڵ و پێکه‌ڵییه‌کی گه‌وره به خه‌تی شین و سوور ده‌ست پێ ده‌کا. ده‌فته‌ری به‌ڕێوه‌به‌رایه‌تی: ژنه کرێکاره‌که باری کردووه، یان که‌سێکی تازه له‌سه‌ر کار داده‌مه‌زرێ. ده‌رمانخانه. په‌کوو! تاریکایی دادێ! کۆمپانیای شیره‌مه‌نی. لێره شیر سه‌فارش ده‌درێ، به بێ ئازاره‌باریکه.\nداوده‌رمانفرۆشی، قه‌سابی و هتد! کاروباری نێوماڵ له ڕێگای ته‌له‌فۆنه‌وه ئیداره ده‌کرێ؛ ئه‌و ده‌مه‌ی که‌یبانووی ماڵ له شوێنی خۆیدا نییه. نا. چونکه ئه‌و له جێدا که‌وتووه.\nنه‌یتوانی ئه‌و‌ه‌ی دوایی بخوێنێته‌وه، چونکه چاوی که‌وتنه ڕێچکه و پێچکه، وه‌ک که‌سێک که خه‌ریک بێ له ده‌ریادا بخنکێ و له‌نێو ئاوی سوێردا ته‌ماشا بکا. به‌ڵام له‌وێ نووسرابوو: ده‌فته‌ری کفن و دفن.\nمه‌سه‌له‌که وه‌ک ڕۆژ ڕوونه!— یه‌کێکی گه‌وره و یه‌کێکی بچووک، ڕوونه، تابووت. له په‌رانتێزیشدا نووسرابوو: له خۆڵه‌مێش.\nدوای ئه‌وه شتی زیاتر نه‌نووسرابوو! به خۆڵه‌مێش ته‌واو بووبوو؛ هه‌ر وایشه.\nبه‌ڵام ئه‌و کاغه‌زه ئاڵتوونییه‌که‌ی برد، ماچی کرد و خستیه گیرفانه‌که‌ی سه‌ر سینگی.\nله ماوه‌ی دوو ده‌قیقه‌دا به دوو ساڵ له ژیانی خۆیدا چووبووه‌وه.\nوه‌ختێک چووه ده‌ره‌وه، پشتچه‌ماو نه‌بوو؛ به پێچه‌وانه‌وه، سه‌ری به‌رز ڕاگرتبوو، وه‌ک ئینسانێکی به‌خته‌وه‌ر و سه‌ربه‌رز، چونکه هه‌ستی ده‌کرد، هه‌رچۆن بێ خاوه‌نی جوانترین شته‌کان بووه. چه‌نێک هه‌ژار و فه‌قیر که هه‌رگیز شتی ئاوایان نه‌بووه!\nوه‌رگێڕان له سوێدییه‌وه: که‌ریم تاقانه\nEtt Halvt Ark Papper, August Strindberg, sidan 6-7\nله ژماره 87 ی گۆڤاری “نه‌وشه‌فه‌ق”دا بڵاو بۆته‌وه. که‌ریم\nPrevious یادی هه ڵه بجه یادێكی داگیركراو\nNext ژاك دێریدا…له‌نێوان زمان و فه‌لسه‌فه‌دا


7667 جار خوێندراوەتەوە\nلەکاتێکدا هێزە پێکهێنەرەکانى حکومەت دواى تێپەڕبوونی زیاتر لە شەش مانگ بەسەر هەڵبژاردنى پەرلەمانى کوردستاندا، ململانێیانە لەسەر دابەشکردنى پۆستەکان، لەتیف شێخ مستەفا پسپۆڕی یاسایی پرۆژەیەک بۆ چارەسەری کێشەی سەرۆکایەتیی ھەرێم و کێشەی لایەنە سیاسییەکان دەخاتەڕوو.\nلەتیف شێخ مستەفا، پێشنیاز دەکات سیستەمەکە بە تەواوەتی بکرێتە پەرلەمانی و سەرۆکایەتیی ھەرێم لە دەسەڵاتەکانی دابماڵرێت و دەسەڵاتەکانی بدرێت بە سەرۆکى ئەنجومەن و ئەنجومەنی وەزیران، ئەو پۆستەش واتە سەرۆکی ھەرێم بۆ پارتی نەبێت، بەڵکو بدرێتە گۆڕان یان یەکێتی.\nبە وتەى ئەو، پارتی چەند ئامانجێکی ھەیە، دەیەوێت لەم پێکھێنانی حکومەتەدا بەدەستیان بێنێت، ئەوانیش مسۆگەرکردنی ئەوەی کە دەسەڵاتی ڕاستەقینە لە پایتەخت بەدەست خۆیەوە بێت، جگە لەوەش دۆزینەوەی پۆست و پێگەش بۆ نێچیرڤان بارزانی بەجۆرێک باڵانس لەنێوان ئەو و مەسرور بارزانی پارێزراو بێت، لەگەڵ پاراستنى پێگەى مەسعود بارزانى.\nلە دواى سڕکردنى دامەزراوەى سەرۆکایەتى هەرێمەوە، پارتى شتێکى دروستکردوە کە خۆیان پێى دەڵێن بارەگاى بارزانى، کە هەمان ئەو بارەگایە کە مستەفا بارزانى لەکاتى شۆڕشدا هەیبووە و بڕیارى کۆتایى لەسەر هەموو پرسەکان لەوێوە دەرچوون، بەبێ هیچ پاڵپشتێکى یاسایى ماوەیەکە پارتى دەیەوێت رۆڵى زیاتر بەم بارەگایە بدات و دواهەمین قسە ئەو بیکات.\nلەتیف شێخ مستەفا لەم ڕوەوە پێشنیازى کردوە مەسعود بارزانی لەسەرۆکی پارتیەوە دەست لەکاربکێشێتەوە، لەجیاتی ئەوە ئەنجومەنێکی سیاسی ڕاوێژکاری لە سەرۆکی حیزبە سیاسیە بەشداربوەکانی حکومەت پێکبھێنرێت و بارزانی سەرۆکایەتی بکات و نێچیرڤان بارزانی بکرێتە سەرۆکی پارتی لە ھەمان کاتدا ئەندامیش دەبێ لە ئەنجومەنی سیاسی.\nیەکێتى و گۆڕان کە بەهۆى سەرۆکایەتى هەرێمەوە پێکهێنانى حکومەتیان پەکخستووە، پێشتر پرۆژەیان هەبووە بۆ ئەوەى دەسەڵاتى سەرۆکى هەرێم تەشریفاتى بێت، بەڵام ئێستا دەیانەوێت دەسەڵاتى هەبێت و ململانێیانە لەسەر جێگرەکەى.\nبەبڕواى لەتیف شێخ مستەفا، ئەگەر سیستمەکە ببێتە پەرلەمانی ئەوا ئامانجى ئەو دوو هێزە بەدى دێت، بەوەى یەکێکیان پۆستی سەرۆکی ھەرێم وەربگرێت ئەویتریان پۆستی جێگر.\nلەتیف مستەفا رونیکردوەتەوە، سیستەمی پەرلەمانی ڕاستەقینە بەبێ ئۆپۆزسیۆنی ڕاستەقینە نابێت، لە سیستەمە دیموکراتیەکان دەسەڵات نەک ھەر دژایەتی ئۆپۆزسیۆن ناکات بەڵکو کاردەکات بۆ دروست بوونی ئۆپۆزسیۆنێکی کارا، چونکە ڕادەی دیموکراتی ھەر سیستەمێک بەبونی ئۆپۆزسیۆنێکی کارا دەپێورێت.\nلەم خولەدا تا ئێستا نەوەی نوێ و یەکگرتوو ئۆپۆزسیۆن بونی خۆیان ڕاگەیاندوە، لەتیف شێخ مستەفا پێیباشە بەرەیەکى بەھێزی ئۆپۆزسیۆن پێکبهێنرێت، بەمەرجێ لەلایەن دەسەڵاتەوە دان بە ئۆپۆزسێۆن دابنرێت و کوتلەی ئۆپۆزسیۆن لە پەرلەمان بەرامبەر کوتلەی دەسەڵات بێت لە ھەموو یاساو بابەتەکان مافی ڕادەربڕین و چاودێری کردنی حکومەت و مافی پێشکەش کردنی پڕۆژەی بەدیل و مافی حکومەتی سێبەریشی ھەبێت.\nپێشنیازى کردووە نەوەی نوێ بەو پێیەی گەورەترین کوتلەی ئۆپۆزسیۆنە مافی سەرۆکایەتی ئۆپۆزسیۆنی پێبدرێت یاخود ڕێکبکەون لەسەر ئەنجومەنێکی سەرکردایەتی لە سەرۆکی حیزبەکانی ئۆپۆزسیۆن و سەرۆکەکەی بەشێوەی دەوریی بێت.\nپێشتر فراکسیۆنى نەوەى نوێ پرۆژەیەکى بۆ یاساى سەرۆکایەتى هەرێم پێشکەشى پەرلەمان کرد و تێیدا داواى کرد دەسەڵاتەکانى سەرۆکى هەرێم تەشریفاتى بن و سیستمەکە بەتەواوەتى بکرێتە پەرلەمانى.


زانیاری بخوێنەوە: رێكخراوی تەندروستی جیهانی هاوكاریەكانی بۆ هەرێم زیاتر دەكات – Standard Kurd\nزانیاری بخوێنەوە: رێكخراوی تەندروستی جیهانی هاوكاریەكانی بۆ هەرێم زیاتر دەكات\nلەلایەن ستاندار Posted on ئازار 23, 2020 557 جار بینراوە 0 سەرنج\nرێكخراوی تەندروستی جیهانی رایدەگەیەنێت پشتیوانی هەولەكانی عێراق دەكەین بۆ بەهێزكردنی رێوشوینەكانی رووبەروبونەوەی كۆڕۆنا.\nئەدهەم ئیسماعیل، نوێنەری رێكخراوی تەندروستی جیهانی لە عێراق، لە كۆنگرەیەكی رۆژنامەوانی رایگەیاند” هاوكاریەكانمان بۆ هەولێر و بەغدا زیاتر دەكەین بۆ دابینكردنی پێداویستیەكانی دەستنیشانكردنی حاڵەتەكانی تووش بوون بە كۆڕۆنا، دەشزانین ئەوە لە ئاست پێویستیەكان نیە”.\nراشیگەیاند ئەو پێشێلكاریانەی كە دەكرێن لە جێبەجێكردنی رێنماییەكانی خۆپارێزی هاوكار دەبێت بۆ بڵاوكردنەوەی زیاتری ڤایرۆسەكە.\nبڵاوکراوەی پێشووکۆرۆنا جیھانی کرد بە یەک خێزانی ترساو لە مەترسیەکی نەبینراو\nبڵاوکراوەی نوێترچین زانیاری نوێ لەبارەی دۆخی تووشبوانی كۆڕۆنا بڵاودەكاتەوە\nPosted on ئایار 12, 2020 0 368\nPosted on ئایار 18, 2020 0 1809\nPosted on ئایار 22, 2020 0 148\nPosted on ئایار 28, 2020 0 289\nPosted on ئایار 1, 2020 0 3023


بەوێنە..وتاربێژی یەكێك لە مزگەوتەكانی كوردستان كۆچی دوایی كرد – تۆڕی میدیایی خەڵک\nبەوێنە..وتاربێژی یەكێك لە مزگەوتەكانی كوردستان كۆچی دوایی كرد\nپەرلەمانتارێكی تەڤگەر: داوا دەكات مووچەی فەرمانبەران بخرێتە سەر بەغدا\nتورکیا: ئەگەر عیراق چاوپۆشی لەپەکەکە بکات، لەهێرشەکانمان بەردەوامدەبین\nتووشبوون بەکۆرۆنا نزیک دەبێتەوە لە ٢١ ملیۆن کەس\nهەپەگە: تورکیا بەزانابوون سوپای عیراقی کردە ئامانج\nماكینزی: لە عیراق و سوریا ناكشێینەوە\nئۆپەراسیۆنەكانی عیراق كار بۆ ئاشكراكردنی “هەواڵدەرەكەی توركیا” دەكات\n2020/07/03 - 4:29 PM\nپێشنوێژ و وتاربێژی هەینی شاری كامیارانی ڕۆژهەڵاتی كوردستان كۆچی دوایی كرد.\nمیدیای ئێرانی بڵاویكردەوە، مامۆستا مەلا تۆفیق قوربانی پێشنوێژ و وتاربێژی هەینی سوننەی كامیاران ئەمڕۆ هەینی كۆچی دوایی كرد.\nبەپێی زانیارییەكان، ناوبراو یەكێك بووە لە زانا و مامۆستا ئاینییەكانی ڕۆژهەڵاتی كوردستان.\nسبەی، تاوە باران لە هەندێك ناوچەی هەرێم دەبارێت\nتووشبووانی كۆرۆنا لە جیهان، 11 ملیۆن كەسی تێپەڕاند\nبە هۆكاری سیاسی 20 هاووڵاتی كوردی ڕۆژهەڵات دەستگیركران\nلە ڕۆژهەڵاتی كوردستان 10 كەس لەسێدارەدران\nلە بۆكان خێزانێك بە ڕووداوی هاتووچۆ گیانیان لەدەستدا\nلە مانگێكدا 32 هاووڵاتی خۆیان كوشتووە\nئاماری مانگێكی پێشێلكاری مافەكانی مرۆڤ لە ڕۆژهەڵاتی كوردستان بڵاوكرایەوە\nبەتۆمەتی هاوكاری حزبێكی ڕۆژهەڵات\nهاووڵاتییەكی كورد 10 ساڵ سزای زیندانی بەسەردا سەپێنرا\n2020/08/13 - 11:18 AM\nپەرلەمانتارێكی تەڤگەری ئازادی كە بە نزیك لە پارتی كرێكارانی كوردستان هەژمار دەكرێت، داوا دەكات مووچەی فەرمانبەرانی هەرێمی كوردستان بخرێتە سەر بەغدا و خەڵكیش “ڕاپەڕین” بكات.\nیوسرا ڕەجەب پەرلەمانتاری سەر بە تەڤگەری ئازادی لە پەرلەمانی عیراق داوای لە حكومەتی هەرێم كرد كە شایستە داراییەكانی فەرمانبەران دبین بكات و ڕایگەیاند خه‌ڵكی هه‌رێم ئازادی و شایسته داراییه‌كانی خۆیانیان ده‌وێ ئه‌گه‌ر پێتان دابین و فه‌راهه‌م ناكرێ ده‌سه‌ڵات به جێ بهێڵن و بڕۆن.\nبە بڕوای ئەو پەرلەمانتارە، خەڵكی هەرێمی كوردستان تەنیا دوو ڕێگەچارەی لەبەردەمدایە، ” یه‌كێكیان چاره‌سه‌ری ڕیشه‌ییه ئه‌ویش ڕاپه‌رینه دژی سته‌مكاری ده‌سه‌ڵاتی كوردی یه له هه‌رێم ئه‌وی تر هه‌نووكه‌ییه ئه‌ویش گواستنه‌وه‌ی مووچه‌ی مووچه خۆرانی هه‌رێمه بۆ سه‌ر به‌غدا”.\nئەو پەرلەمانتارە كە حزبەكەی بە تۆمەتی نزیكبوون لە پارتی كرێكارانی كوردستان تا ئێستا لەلایەن وەزارەتی ناوخۆی هەرێمەوە مۆڵەتی پێنەدراوە دەڵێت: “بۆ خۆم ئیدی جگه له ڕاپه‌رین باوه‌ڕییم به هیچ شتێكی تر نه‌ماوه”.\n2020/08/13 - 10:42 AM\nخەڵک- بەشی هەواڵ\nوەزارەتی دەرەوەی تورکیا ڕایگەیاند، سەرەتا بەرپرسیارێتیی عیراقە رێوشوێنی پێویست بگرێتەبەر دژبە ئەندامانی پەکەکە کە لە وڵاتەکەیدا هەن، ئەگەر بەردەوام چاوپۆشی لە بوونی پەکەکە بکرێت لە عیراق، ئەوا تورکیا پێداگرە لە گرتنەبەری رێوشوێنی پێویست لە پێناو ئاسایشی سنوورەکانی خۆی.\nسەبارەت بە چاوەڕوانییەکانی تورکیا لە عیراق و کۆمەڵگای نێودەوڵەتی بۆ بەرەنگاربوونەوەی پەکەکە، وەزارەتی دەرەوەی تورکیا ڕاگەیەندراوێکی بڵاوکردەوە.\nلە راگەیەندراوەکەدا جەخت لەسەر ئەوە کراوەتەوە، پەکەکە کە ساڵانێکە لەو ناوچانەی لە عیراق لانەی کردووە هێرش دەکاتە سەر تورکیا و بێ منەتە بەرامبەر سەروەریی، یەکپارچەیی خاک، ئاسایش و سەقامگیری عیراق.\nهەروەها لە راگەیەندراوەکەدا باس لەوە کراوە، سەرەتا بەرپرسیارێتیی عیراقە رێوشوێنی پێویست بگرێتەبەر دژ بە ئەندامانی “رێکخراوی تیرۆریستیی پەکەکە” کە لە وڵاتەکەیدا هەن.\nئەوەش هاتووە ”لەو ڕووەوە وڵاتەکەمان ئامادەی هاریکارییە لەگەڵ عیراق، بەڵام ئەگەر بەردەوام چاوپۆشی لە بوونی پەکەکە بکرێت لە عیراق، ئەوا وڵاتەکەمان هەرچییەک ببێت با ببێت وەک ئەوەی تا ئێستا کردوویەتی پێداگرە لە گرتنەبەری رێوشوێنی پێویست لە پێناو ئاسایشی سنوورەکانی. لەبەر رۆشنایی ئەوەدا، داوا لە عیراق دەکەین، هەنگاوی پێویست بگرێتەبەر، داواش لە هەندێک وڵاتی دیکە و رێکخراوە هەرێمییەکان دەکەین کە ئەو ڕەوشە بە هەل دەزانن و بانگەشەی بێ بنەما دژبە وڵاتەکەمان بڵاودەکەنەوە کە هانی تیرۆریستان دەدەن، کۆتایی بەو هەڵوێستە دووفاقییە بهێنن لە بەرەنگاربوونەوەی تیرۆردا و هەڵوێستێکی مەبدەئی بگرنەبەر”.\nسەرچاوە: ئاژانسی ئەنادۆڵو\n2020/08/13 - 10:33 AM\nبەپێی پێشبینییەکانی بەڕێوەبەرایەتی کەشناسی و بوومەلەرزەزانی هەرێم کەشوهەوای ئەمڕۆ و سبەینێی شارەکانی هەرێم بەم جۆرەى خوارەوەیە:\nکوردستان18 خولەک پێش ئێستا\nعێراق55 خولەک پێش ئێستا\nژینگە1 کاتژمێر پێش ئێستا\nپەرلەمانتار ڕێبوار كەریم: تاكە چارەسەر گواستنەوەی مووچەی فەرمانبەرانە بۆ سەر بەغدا\nژینگە5 رۆژ پێش ئێستا\nخەڵك – بەشی هەواڵ پەرلەمانتارێكی تەڤگەری ئازادی كە بە نزیك لە پارتی كرێكارانی كوردستان هەژمار دەكرێت، داوا دەكات مووچەی فەرمانبەرانی...\nخەڵک- بەشی هەواڵ وەزارەتی دەرەوەی تورکیا ڕایگەیاند، سەرەتا بەرپرسیارێتیی عیراقە رێوشوێنی پێویست بگرێتەبەر دژبە ئەندامانی پەکەکە کە لە وڵاتەکەیدا هەن،...\nخەڵک – بەشی هەواڵ بەپێی پێشبینییەکانی بەڕێوەبەرایەتی کەشناسی و بوومەلەرزەزانی هەرێم کەشوهەوای ئەمڕۆ و سبەینێی شارەکانی هەرێم بەم جۆرەى...


هەواڵ / کوردستانی :: 17/09/2019 :: 423 جار بینراوە\n(ئێواره‌ی ئه‌مڕۆ سێشه‌ممه 17ی ئه‌یلول) به‌رهه‌م ساڵح سه‌رۆك كۆماری عێراق و فوئاد حسێن جێگری سه‌رۆك وه‌زیرانی عێراق بۆ كاروباری دارایی گه‌یشتنه هه‌ولێر و له‌لایه‌ن سه‌رۆكی هه‌رێمه‌وه پێشوازیان لێکرا.\nكه‌مێك پێش ئێستا به‌رهه‌م ساڵح سه‌رۆك كۆماری عێراق و فوئاد حسێن وه‌زیری دارایی و جێگری سه‌رۆكی وه‌زیرانی عێراق بۆ كاروباری دارایی گه‌یشتنه هه‌ولێر و له‌لایه‌ن نێچیرڤان بارزانی سه‌رۆكی هه‌رێمەوە پێشوازیان لێکرا.\nپیشتر فارس عیسا، نوێنه‌ری حكومه‌تی هه‌رێم له به‌غدا به دواڕۆژی راگه‌یاندبوو: سه‌ردانی سه‌رۆك كۆمار و وه‌زیری دارایی عێراق بۆ تاوتووێكردنی پرسی بودجه‌ی ساڵی داهاتووی عێراق و جێگیركردنی مووچه و پشكی هه‌رێمه له بودجه‌ی عێراق، هه‌روه‌ها باسكردنی قه‌رزه‌كانی هه‌رێم و به‌شداریكردنی هه‌رێم له‌و قه‌رزانه‌ی كه عێراق وه‌ریده‌گرێت.\nبه‌پێی زانیارییه‌كانی دواڕۆژ، به‌رهه‌م ساڵح ماوه‌ی چه‌ند رۆژێك له هه‌رێم ده‌مێنێته‌وه و له‌گه‌ڵ سه‌رۆكی هه‌رێم و حكومه‌ت كۆده‌بێته‌وه و دواتر هه‌ولێر به‌ره‌و ئه‌مریكا جێده‌هێڵێت.\nبڕیاره رۆژی پێنجشه‌ممه محه‌مه‌د حه‌لبوسی سه‌رۆكی په‌رله‌مانی عێراق سه‌ردانی هه‌ولێر بكات و به‌هه‌مانشێوه له‌گه‌ڵ سه‌رۆكی هه‌رێم و حكومه‌ت كۆده‌بێته‌وه.


ئەندامێکی کورد لە پەرلەمانی عێراق ڕایگەیاند، پارێزگاری سەپێندراوی کەرکوک چەندین دۆسیەی گەندەڵیی لەسەرەو بە بەڵگەوە داویەتی بە دادگا، داوا لە سەرۆک وەزیرانی عێراقیش دەکات ناوبراو لە پۆستەکەی دووربخاتەوە.\nلە ڕاگەیەنراوێکدا دیلان غەفور، ئەندامی فراکسیۆنی یەکێتی لە پەرلەمانی عێراق (پێنجشەممە 19-5-2022) ڕایگەیاند، "ڕاکان جبوری، پارێزگاری سەپێندراوی کەرکوک چەندین دۆسیەی گەندەڵیی لەسەرەو بە بەڵگەوە داومە بە دادگا."\nئاماژەی بەوەشکردووە، "بە نوسراوی فەرمی داوا لە بەڕێز مستەفا کازمی سەرۆکوەزیران دەکەم ھەمان ڕێکار کە دژی پارێزگاری سەلاحەدین گیرایەبەر و لە پۆستەکەی دوورخرایەوە لەسەر دۆسیەی گەندەڵیی، بەھەمان شێوە لە بەرامبەر راکان جبوری، پارێزگاری سەپێندراوی کەرکوک بگیرێتەبەر."\nئەوەشی خستووەتەڕوو، "ناکرێت بۆچوون و ئاڕاستەی جیاوازی حیزب و لایەنەکان کاریگەریی سلبییان لەسەر دۆسیەکانی گەندەڵی و لێپرسینەوە لە گەندەڵکاران ھەبێت."\nجێگری پارێزگاری دهۆک: دەستدرێژییەکی تیرۆرستی بۆسەر کارگەی کار هۆکاری قەیرانی بەنزینە\n2022.06.05 - 13:44\nپارێزگاری دهۆک داوای ڕێگەپێدان لە پەکەکە دەکات\n2022.05.29 - 19:15\nڕاگەیەندراوێک لە پارێزگاری هەولێرەوە\n2022.05.05 - 19:04


به‌ئاماده‌بوونى وه‌زیرى ئه‌وقاف هۆڵى بۆنه ئاینییه‌كان له گه‌ره‌كى ژیانی شاری ھەولێر كرایه‌وه – وه‌زاره‌تی ئه‌وقاف و كاروباری ئایینی\nسەرتا/هه‌واڵ و چالاكی/به‌ئاماده‌بوونى وه‌زیرى ئه‌وقاف هۆڵى بۆنه ئاینییه‌كان له گه‌ره‌كى ژیانی شاری ھەولێر كرایه‌وه\nبه‌ئاماده‌بوونى به‌رێز د.پشتیوان سادق وه‌زیرى ئه‌وقاف و كاروبارى ئایینى به‌وه‌كاله‌ت، و هه‌ر یه‌ك له به‌ڕێزان نه‌وزاد هادى پارێزگارى هه‌ولێر، ئه‌حمه‌د كانى به‌رپرسى لقی دوو، سید سدیق كه‌پرانى به‌رێوه‌به‌رى ئه‌وقافى هه‌ولێر و جه‌ماوه‌رێكى به‌رچاوى سنوره‌كه و مێوانان له رێو ره‌سمێكى شایته‌دا هۆڵى بۆ نه ئاینییه‌كان له‌مزگه‌وتى حاجى ئیبراهیم بێریاتى له گه‌ره‌كى ژیانى شارى هه‌ولێر كرایەوە .\nسه‌ره‌تاى مه‌راسیمه‌كه به‌خوێندنه‌وه‌ى چه‌ند ئایه‌تێكى قورئانى پیرۆز ده‌ستى پێكرد دواتر به‌رێز وه‌زیرى ئه‌وقاف ووته‌یه‌كى به‌بۆنه‌ى كردنه‌وه‌ى هۆڵى بۆنه‌ئاینییه‌كان پێشكه‌ش كرد تیایدا ده‌ستخۆشى له‌به‌رێز حاجى عه‌لى بێریاتى كرد كه‌توانیویه‌تى به‌شێوه‌یه‌كى مۆدێرن هۆڵی بۆنه ئاینییه‌كان لەسنوورەکە بكاته‌وه، هه‌روه‌ها به‌رێز وه‌زیرى ئه‌وقاف به‌گرنگى زانى و رایگه‌یاند كه وه‌زاره‌تى ئه‌وقاف وكاروبارى ئایینى هه‌موو ئاسانكارییه‌ك ده‌كات بۆ هه‌ر خێرخواز یان خوا پێداوێك به‌مه‌به‌ستى كردنه‌وه و نۆژه‌نكردنه‌وه و دروست كردنى هۆڵى بۆنه و مه‌راسیمه ئاینییه‌كان، چونكه پێویستییه بۆ كه‌مكردنه‌وه‌ى ئاسته‌نگى زه‌حمه‌ت به‌تایبه‌تى له به‌رێوه‌چوونى رۆژانى پرسه.\nبه‌رێز وه‌زیرى ئه‌وقاف زێتر گوتى كه وه‌زاره‌تى ئه‌و قاف له‌ماوه‌ى رابردوو هه‌موو ئاسانكارییه‌كى بۆ هاوڵاتیان كردووه ئه‌وانه‌ى كه‌هۆَڵى بۆنه‌كان یان مزگه‌وت له‌شوێنه پێویسته‌كان دروست ده‌كه‌ن و به‌رێزیان رایگه‌یاند كه مزگه‌وت هه‌یه له‌شارى هه‌ولێر و ناوچه‌كانى تر پێویستى به‌نۆژه‌نكردنه‌وه‌یه و وه‌زاره‌ت پلانى هه‌یه بۆ هه‌رچى له‌توانایدا هه‌بێت ئه‌نجامى بدات به‌مه‌به‌ستى چاككردنه‌وه و نۆژه‌ن كردنه‌وه‌یان، به‌ڵام به‌هۆى قه‌یرانى دارایى ئه‌مه به‌ربه‌ست بووه لەگەڵ ئەوەش له‌هه‌وڵه‌كان به‌رده‌وامین.\nهه‌ر له درێژه‌ی قسه‌كانیدا به‌رێز وه‌زیرى ئه‌وقاف داواى له خێرخوازان كرد كه به‌دروست كردنى قوتابخانه و نه‌خۆشخانه به‌شداربن لە ئاوەدانکردنەوەی وڵاتەکەمان به‌تایبه‌تى له‌شوێنه دووره ده‌سته‌كان كه ئه‌مه‌ش ده‌چێته خانه‌ى پاداشتى نه‌براوه، بۆ ئه‌مه‌ش حكومه‌تى هه‌رێمى كوردستان ئاسانكارى بۆ هه‌ر كه‌سێك ده‌كات بیه‌وێت پرۆژه‌یه‌كى له‌و جۆره له‌شوێنى پێویست دروست بكات .\nجێگه‌ى ئاماژه‌یه هۆڵى بۆنه‌كان له‌مزگه‌وتى حاجى عه‌لى بێریاتى له‌سه‌ر رووبه‌رى 450 مه‌تر به‌شێوه‌یه‌كى تازه دروست كراوه و تایبه‌ته به‌بۆنه و مه‌راسیمه ئاینییه‌كان.\nژماره‌ی بینراوی ئه‌م بابه‌ته : 71


بەپەلە.. زیندانیانی شیلادزێ وەسێتنامەیان نووسیوە و مەترسی لەسەر ژیانیان درووستبووە – لڤین پرێس\nبەپەلە.. زیندانیانی شیلادزێ وەسێتنامەیان نووسیوە و مەترسی لەسەر ژیانیان درووستبووە\n“بەھۆی بەردەوامبونیان لە مانگرتن لەپێناو ئازادی رەوشی زیندانیانی بادینان زۆر خراپه، لە لایەنەکان و دادگا بێ ھیوا بونە و وەسیەتنامەی خۆیان بە خێزانەکانیان داوە، یەکێکیان لە ھۆش خۆی چوە”\nلەڕاگەیەندراوێكدا کە ڕۆژنامەنووس و نوێنەری زیندانیانی بادینان ایهان سعید بۆ رایگشتی کە وێنەیەکی دەست لڤین کەوتوە، دەڵێت، “بەھۆی بەردەوامبونیان لە مانگرتن لەپێناو ئازادی رەوشی زیندانیانی بادینان زۆر خراپه، لە لایەنەکان و دادگا بێ ھیوا بونە و وەسیەتنامەی خۆیان بە خێزانەکانیان داوە، یەکێکیان لە ھۆش خۆی چوە”\nسەرباری ئەوەی پێشتر ھەموو لایەنی پەیوەندیدارمان ئاگادارکردوە کو دور لە ھەموو بنەما یاسایی و دیمۆکراسی و ئەخلاقیەکان ماوەی ساڵێک و چوار مانگە پێنج چالاکوانی شێلادزێ لەگەڵ چەندین زیندانی دیکەی بادینان لە ئاسایشی گشتی ھەولێر زیندانیکراون.\nهەر لە ڕاگەیەندراوەکەدا هاتووە کە ، بەداخەوە ئەمرۆ لە رێگای کەسوکاریانەوە ھەواڵی تێکچۆنی دۆخی تەندروستی ئەو پێنج زیندانیەی بادینانمان پێگەیشت کە خەلکی شێلادزێن، لەکاتی مواجھەدا کاک (کوڤان تارق رێکانی) لە ھۆش خۆی چوە و ھەندێکیان ماوه‌ی ٣٦ رۆژە و چواریشیان ماوەی ١٩ رۆژە دەستیان بە مانگرتن کردوە لە خواردن و دۆخیان زۆر خراپە و داوای ئاشکرا کردنی چارەنۆسیان دەکەن و وەسەتنامەی خۆشیان بە کەسوکاریان داوە کە چاوەرێی مردن دەکەن.\nدەشڵێت، ئەم دۆسیەیە لەسەر ماف و ڕای جیاوزە کە پرسێکی گشتیە و چەندین پێشڵکاری بەرامبەریان کراون:\nیەکەم: زیندانیەکان لە لایەن ھێزە ئەمنیەکانەوە زۆر بە توندی ئەشکەنجدراون، ڤیدیۆ کراوین.\nدووەم: رێگەیان پێ نادەن پارێزەری خۆیان ببینن کە بەپێ (اصول محاكمات جزائية) بکۆژێکیش مافی پارێزەری ھەیە، پێویستە لە ماوەی شەش مانگدا دۆسیەکەی بچێتە دادگا.\nسێیەم: لەکاتی لێکولینەوەدا گشت وتە و ئیفادەکانیان گۆڕدراون و پێیان ئیمزا کردون کە نەیان زانیوە چی نوسراوە.\nهەروەها تکا دەکات فریای ئەم چالاکوانە مەدەنیە بکەون:\nیەکەم: بە زووترین کات رێگە بدەن چاویان بە پارێزەرەکانیان بکەوێت و رۆژی دادگاییکردنیان دیاری بکرێت کە بەپێ یاسا کارپێکراوەکان راگرتن و دادگایینەکردنیان نایاسایی یە.\nدوه‌م: ڕای گشتی، میدیا، داواکاری گشتی و دەستەڵاتی دادوەری، لایەنەکان، و یونامی دەستەی مافی مرۆڤ، نوێنەرانی وڵاتان لەھەرێم و رێکخروە جیھانیەک کار بۆ دیمۆکراسی و ماف و ئازادی بکەن، چونکە ئەو چالاکوانانە لەسەر ڕای جیاواز و خۆپیشاندان و خەباتی مەدەنی سزادراون و ئەمەش مەترسیە بۆ سەر ئازادی ڕادەربرین.\nبێ جگە لەم پێنج زیندانیانە دەیان کەسی دیکەش لەسەر بیرۆرای جیاوازی سیاسی لە زیندانن و بەشێکیان ٣ تا ٥ ساڵی بێ دادگاییکردن لە ئاسایشی گشتی حجزکراون.\nناو و رۆژی رفاندنی چاڵاکوانە دەستگیرکراوەکانی شێلادزێ کە تا ئێستا دادگایی نەکراون\nمەحمود ناجی صديق (چاڵاکڤان) .. شێلادزێ ٩/١٢/٢٠٢٠\nئەمجەد یوسف موستەفا (چاڵاکڤان) .. شێلادزێ ١٤/١٢/٢٠٢٠\nنێچیرڤان بەدیع حاجی (چاڵاکڤان) .. شێلادزێ ١٤/١٢/٢٠٢٠\nتێبینی: زیندانیانی بادینان پێیان وتین ئەگەر کەیسەکەمان یەکلایی نەکرێت تا مردن لە مانگرتن بەردەوام دەبین، چونکە ئەوان بێ تاوانین و ئەگەر یاسا سەروەربێت دەستبەجێ ئازادەکرێن.\nکۆمپانیای سۆمۆ: سەرجەم گرێبەستە نەوتییەکانی هەرێمی کوردستان نا دەستورین


راگه‌یاندنی كۆمیته‌ی ناوه‌ندی كۆمه‌ڵه (ڕێكخراوی كوردستانی حیزبی كۆمۆنیستی ئێران)\nژوئن 27, 2019 ژوئن 27, 2019 7\nۆمه‌ڵانی خه‌ڵكی خۆڕاگری كوردستان!\nڕێكخراوه كرێكارییه‌كان، كۆڕ و كۆمه‌ڵه به‌شه‌ردۆسته‌كان، ڵایه‌نگرانی مافی مرۆڤ!\nله‌ماوه‌ی دوو حه‌وتووی ڕابردوودا و به‌دوای ئه‌و هێرشه تیروڕیستیانه‌ی كه له‌تاران ڕوویاندا و ژماره‌یه‌ك خه‌ڵكی بێ دیفاع بوونه قوربانی، شه‌پۆڵێك له‌گرتن و ڕاودونان، له‌ڵایه‌ن رژیمی كۆماری ئێسلامیه‌وه ده‌ستی پێ كردووه. له‌م هێرشانه‌دا به‌سه‌دان كه‌س له خه‌ڵكی شار و گۆنده‌كانی كوردستان و هێندێك شوێنی دیكه‌ی ئێران، ده‌ست به‌سه‌ر كراون و چاڕه‌نووسیان نادیاره.\nكۆماری ئێسلامی كه نوقمی ئه‌زمه‌ی ئابوری و سیاسی و ناوخۆیی و ده‌ره‌كییه و ڕێگاێك بۆ ده‌رباز بوون لێیان شك نابات، به‌كه‌ڵك وه‌رگرتن له‌و ده‌رفه‌ته‌ی كه ڕووداوه‌كانی تاران خوڵقاندۆیه‌تی، هه‌وڵ ده‌دات ناكامییه‌كانی بخاته ئه‌ستۆی دوژمنانی ده‌ڕه‌كی و خه‌ڵك بترسێنێت له‌وه‌ی كه گۆیا ئێستا كاتی ده‌ربڕێنی ناڕه‌زایه‌تی له‌رژیم و قه‌یرانه له‌ئه‌ژمار نه‌هاتووه‌كانی نێیه.\nرژیمی كۆماری ئێسلامی به‌تایبه‌ت له‌م ده‌رفه‌ته كه‌ڵكی وه‌رگرتووه بۆ ئه‌وه‌ی كه‌ش و هه‌واێكی ئه‌منیه‌تی تر له‌جاران به‌سه‌ر كۆمه‌ڵگای كوردستاندا بسه‌پێنێت و له‌ژێر په‌رده‌ی به‌ڕه‌وو ڕووبوونه‌وه له‌گه‌ڵ تیروریزمدا، كرده‌وه تیروریستیه‌كانی خۆی په‌رده‌پۆش بكات. ئه‌وه‌ش له‌حاڵێكدایه كه‌خۆی یه‌كێك له‌سه‌ڕه‌كیترین دامه‌زرینه‌ران و یارمه‌تیده‌رانی تاقمه تیروریستیه‌كانه له‌ناوچه‌دا.\nجه‌ماوه‌ری خه‌ڵكی ئێران و ته‌نانه‌ت له‌ئاستی جێهانی و ناوچه‌ییش زۆر چاك ده‌زانن كه بزوتنه‌وه‌ی شۆڕشگێڕانه‌ی خه‌ڵكی كوردستانی ئێران، سیمایه‌كی پێشكه‌وتنخۆازانه و سیكۆڵاری هه‌یه و دژ به هه‌ر جوره كرده‌وه‌یه‌كی تیروریستی بووه و ده‌بێت. كۆماری ئیسلامی هه‌ر چه‌ندیش هه‌وڵ بدات ناتوانێ ئه‌و سیما و رۆاله‌ته گه‌شاوه‌ی بزوتنه‌وه‌ی خه‌ڵكی كوردستان خه‌وشدار بكات.\nئێمه وێرای مه‌حكووم كردنی ڕه‌فتاری سه‌ڕه‌ڕۆیانه‌و و گرتن و زیندانیكردنی هاوڵاتیان، داوا له‌كۆمه‌ڵانی خه‌ڵكی كوردستان ده‌كه‌ین هه‌ڵویستی شیاوی خۆیان دژ به‌م سیاسه‌ت و كرده‌وانه‌ی رژیمی كۆماری ئیسلامی ئێران ده‌ر ببرن و ڕێگا نه‌ده‌ن دام و ده‌زگا سه‌ركوتكه‌ڕه‌كانی رژیم له‌بێده‌نگی خه‌ڵكی و بیروڕای گشتیدا ده‌ستیان له‌خوڵقاندنی تاوان و گرتن و زیندانیكردنی هاوڵاتیان هه‌روا ئاوه‌ڵه بێ.\nهه‌روه‌ها داوا له كوروكۆمه‌ڵه به‌شه‌ردۆسته‌كان و ڵایه‌نگرانی مافی مرۆڤ و ڕێكخراوه كرێكارایه‌كان ده‌كه‌ین به‌چاوی ئاوه‌ڵه‌وه بڕۆاننه ئه‌و پیلانه‌ی ڕژیم دژ به كۆمه‌ڵانی خه‌ڵكی كوردستان و ئێران و له‌ڕێگای جۆراوجۆره‌وه ناڕه‌زایه‌تی خۆیان به‌ڕانبه‌ر به‌م كرده‌وانه‌ی كۆماری ئێسلامی ده‌رببرن.\nكۆمتیه‌ی ناوه‌ندی كۆمه‌ڵه\n30ی جۆزه‌ردانی 1396ی هه‌تاۆی\n20ی ژوئه‌نی 2017ی زایینی\n*پێویسته بۆترێت كه‌ناوه‌ڕۆكی ئه‌م ڕاگه‌یاندنه هه‌ڵویستی هاوبه‌شی حیزبه سیاسیه‌كانی چالاك له‌كوردستانه


وەزیری خوێندنی باڵا بە هاوڕێیەتی سەرۆكی زانكۆی سلێمانی سەردانی كۆلێجی پزیشكی و كۆلێجی زانستی سیاسی زانكۆی سلێمانییان كرد\nئەمڕۆ 3-2-2019، د. یوسف گۆران وەزیری خوێندنی باڵاو توێژینەوەی زانستی حكومەتی هەرێمی كوردستان هاوڕێ لەگەڵ پرۆفیسۆری یاریدەدەر د. رەزا حەسەن سەرۆكی زانكۆی سلێمانی كۆلێجی پزیشكی زانكۆی سلێمانییان بەسەركردەوەو لەگەڵ راگرو مامۆستایانی ئەو كۆلێجە كۆبوونەوە.\nهەروەها لە كۆبوونەوەیەكدا لەگەڵ راگرو مامۆستایانی كۆلێجی پزیشكی زانكۆی سلێمانی هەردوو وەزیری خوێننی باڵاو توێژینەوەی زانستی و سەرۆكی زانكۆی سلێمانی لە نزیكەوە بەوردی گوێیان لە راو سەنج و پێشنیارەكانی مامۆستایانی ئەو كۆلێجە گرت و بەڵێنی چارەسەركردنی كێشەو كەموكورتییەكانی پێدان.\nهەمان رۆژ د. یوسف گۆران وەزیری خوێندنی باڵاو توێژینەوەی زانستی حكومەتی هەرێمی كوردستان هاوڕێ لەگەڵ پرۆفیسۆری یاریدەدەر د. رەزا حەسەن سەرۆكی زانكۆی سلێمانی كۆلێجی زانستە سیاسییەكانی زانكۆی سلێمانی بەسەركردەوەو لەگەڵ راگرو مامۆستایانی ئەو كۆلێجە كۆبوونەوە.\nلەكۆبوونەوەكەدا هەردوو وەزیری خوێندنی باڵاو سەرۆی زانكۆی سلێمانی لە نزیكەوە گوێیان لە راو سەرەنج و داواكاریی و پێشنیارەكانی مامۆستانی كۆلێجی زانستە سیاسییەكان گرت و بەڵێنی چارەسەركردنی كەموكورییەكانیان پێدان و دەستخۆشیشیان لە\nراگرو سەرجەم مامۆستایانی ئەو كۆلێجە كرد.


📅 00-01-1922 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n 📕 پەڕتووک | 🏳 کوردیی ناوەڕاست | کریس کۆچیرا - مێژووی کورد له سه‌ده‌ی 19 و 20 دا - وه‌رگێڕانی محه‌مه‌دی ره‌یانی - چاپی یه‌که‌م - چاپخانه‌ی کارون - تاران - 1369ی هه‌تاوی. لاپەڕە: 99\n 📕 پەڕتووک | 🏳 کوردیی ناوەڕاست | موحه‌مه‌د ره‌سوڵ هاوار - سمکۆ (ئیسمایل ئاغای شوکاک) و بزووتنه‌وه‌ی نه‌ته‌وایه‌تیی کورد - چاپخانه‌ی ئاپێک - چاپی یه‌که‌م - سوید, ستۆکهۆڵم - 1995. لاپەڕە: 508\n👁 ئەم بابەتە 9,145 جار بینراوە


مستەفا کازمی: گەندەڵی و تیرۆرھاوشێوەی یەکترن، نەخۆشییەکی مەترسیدارە کە تووشی ھەر کۆمەڵگایەک دەبێت\nئاری 15/09/2021 - 13:06 بڵاوکراوەتەوە لە عێڕاقی\nسەرۆکوەزیرانی عێراق، مستەفا کازمی رایگەیاند، لیژنەی بنبڕکردنی گەندەڵی، ژمارەیەک دۆسیەی گەندەڵی ئاشکراکردووە کە لە ماوەی ١٧ ساڵی رابردوودا، ئاشکرانەکرابوون.\nمستەفا کازمی لە میانی کۆنگرەی نێودەوڵەتیی بۆ گێرانەوەی پارە بەتاڵانبراوەکان لە بەغدا رایگەیاند، گەندەڵی و بەقاچاغبردنی پارە، نەخۆشییەکی مەترسیدارە کە تووشی ھەر کۆمەڵگایەک دەبێت و ھەر دەوڵەتێک ئەگەر بەجیددی مامەڵە لەگەڵ ئەو نەخۆشییەکەدا نەکات، ئەوا ناتواندرێت گەندەڵی بنبڕ بکرێت و گوتی:\n"دان بەوەدا دەنێنن کە ئەو نەخۆشییە بۆ ساڵانێکی زۆرە تووشی وڵاتەکەمان بووە و بە ملیارەھا دۆلار لە سەردەمی رژێمی دیکتاتۆری پێشوو بەقاچاغ براونەتە دەرەوە، بەداخەوە لە دوای ساڵی ٢٠٠٣وە، رەوشەکە باش نەبوو و گەندەڵیش زۆر بوو".\nسەرۆکوەزیرانی عێراق، مستەفا کازمی گوتیشی: "ژمارەیەک کەس خراپی رەوشی ئەمنی و بۆشایی یاساییان بە ئامانجی دزینی سامانی گشتییان بۆ دەرەوە قۆستەوە کە ئەوەیش بووە مایەی ئازاردانی ویژدانی ھەر ھاووڵاتییەکی عێراقی".\nمستەفا کازمی باسی لەوەش کرد کە بەستنی کۆنگرەی نێودەوڵەتیی بۆ گێرانەوەی پارە بەتاڵانبراوەکان، ئەوە دووپات دەکاتەوە کە بنبڕکردنی گەندەڵی و گێرانەوەی پارە بەتاڵانبراوەکان لە دەرەوە، کاری لەپێشنەی حکوومەتی عێراقە و گوتی: "گەندەڵی و تیرۆر، ھاوشێوەی یەکترن، چونکە گەندەڵی و پەکخستنی تواناکانی دەوڵەت، تیرۆرێکی روونە، ھەر گەندەڵی بوو رێگای کەخۆش کرد، تیرۆریستانی داعش ژمارەیەک شار و شارۆچکەی عێراق داگیر بکەن".\nجەختیشی کردەوە لەسەر ئەوەی کە حکوومەتی ئێستا ھەر لە سەرەتای دەستکاربوونی، ئامانجی سەرەکیی خۆی داناوە لە بەرەنگاربوونەوەی گەندەڵی و بۆ ئەو مەبەستەیش لیژنەیەکی تایبەت بە بەرەنگاربوونەوەی گەندەڵی پێکھێنراوە کە ئەرکەکەی لەگەڵ دەستەی دەستپاکی، وەزارەتی داد و دەستەی چاودێری دارایی جێبەجێ دەکات و گوتی:\n"لیژنەی بنبڕکردنی گەندەڵی، ژمارەیەک دۆسیەی گەندەڵی ئاشکراکردووە کە لە ماوەی ١٧ ساڵی رابردوودا، ئاشکرانەکرابوون".\nسەرۆکوەزیرانی عێراق، ھەروەھا داواشی لە وڵاتان کرد کە یارمەتی عێراق بدەن لە گێرانەوەی پارە بەتاڵانبراوەکان و گوتی: "بە ھەوڵ و یارمەتیی وڵاتان، دەتوانرێت پارە بەتاڵانبراوەکان بگەڕێنینەوە و پێکەوە رووبەڕووی گەندەڵیی دەبینەوە".\nئەمڕۆ چوارشەممە کۆنگرەی نێودەوڵەتیی لە بەغدا پایتەختی عێراق بە ئامانجی گێرانەوەی ئەو پارانەی کە بە بەتاڵان براونەتە دەرەوە، دەستی پێ کرد کە لە میانیدا ھەوڵدەدرێت رێگا چارەیەکی گونجاو بە ئامانجی گێرانەوەی ئەو پارانەی کە بە بەتاڵان براونەتە دەرەوە، بدۆرزێتەوە.


Home›هەواڵ›کوردستان›پارێزگاری كه‌ركوك به وه‌كاله‌ت دژی گۆڕینی پۆستی به‌ڕێوه‌به‌ری ئه‌وقاف ده‌وه‌ستێته‌وه\nراكان جبوری، پارێزگاری كه‌ركوك به وه‌كاله‌ت | فۆتۆ: Al-FallujahTV\nSNN – عیماد جه‌باری\nپارێزگاری كه‌ركوك به وه‌كاله‌ت دژی گۆڕینی به‌ڕێوه‌به‌ری ئه‌وقافی كه‌ركوك ده‌وه‌ستێته‌وه و ده‌ڵێت: “به‌هۆی ئه‌وه‌ی پێشتر له‌و گۆڕانكاریه ئاگادارنه‌كراومه‌ته‌وه رێگا ناده‌م فه‌رمانه‌كه جێبه‌جێبكرێت”.\nراكان جبورى، پارێزگاری كه‌ركوك به وه‌كاله‌ت له نووسراوێكدا بۆ سه‌رۆكی دیوانی وه‌قفی سوونی عێراق نووسیوویه‌تى، “پارێزگار سه‌رۆكی یه‌كه‌ی كارگێڕی و سه‌رۆكی باڵایه و به‌پێی یاسای پارێزگاكانیش پێویسته له گۆڕانكارییه‌كان ئاگاداربكرێته‌وه و پرسی پێبكرێت، به‌ڵام ئێوه له گۆڕینی به‌ڕێوبه‌ری ئه‌وقافی كه‌ركوكدا هیچ پرسێكتان پێ نه‌كردوین”.\nپارێزگاری كه‌ركوك به وه‌كاله‌ت ئه‌وه‌شى خستووه‌ته‌ڕوو، “به‌هۆی ئه‌وه‌ی پێشتر له‌و گۆڕانكاریه ئاگادارنه‌كراومه‌ته‌وه بۆیه رێگا ناده‌م فه‌رمانه‌كه‌تان بچێته بواری جێبه‌جێكردنه‌وه و داواشده‌كه‌م هه‌ڵیبووه‌شێننه‌وه”.\nراكان جبوری له نووسراوه‌كه‌دا ئه‌وه‌شى خستووه‌ته‌ڕوو، “پێویسته ئه‌و گۆڕانكارییانه له‌ڕێگای ده‌سته‌ی باڵای هه‌مه‌هه‌نگ نێوان پارێزگاكان ئه‌نجامبدرێت و به ئیمزای تۆرهان موفتی بێت، په‌رله‌مانتارانی هه‌ر پێكهاته‌یه‌كیش كه پۆستێكی شایسته‌ی خۆیان ده‌گۆڕن پێویسته زیاتر له‌ناوێك ده‌ستنیشانبكه‌ن تاوه‌كو ئێمه یه‌كێكیان هه‌ڵبژێرین”.\nدوێنێ شه‌ممه (SNN) بۆ یه‌كه‌مجار بڵاویكرده‌وه “به‌ڕێوه‌به‌ری ئه‌وقافی كه‌ركوك ده‌گۆڕدرێت، له شوێنه‌كه‌ی ئه‌حمه‌د موده‌رس، كه‌سێكی دیكه به‌ناوی سالم جواد داده‌نرێت”.\nده‌قى نووسراوه‌كه‌ى پارێزگاری كه‌ركوك به وه‌كاله‌ت


بورهان محەمەد: دەوڵەت بە پیاوی دەوڵەتدار دروست ئەبێت. – WTARIKURD\nبورهان محەمەد: دەوڵەت بە پیاوی دەوڵەتدار دروست ئەبێت.\nلەساڵی 1954 تا 1956 تونس لەژێر دەسەڵاتی فەرنسا بوو. فەرنسا دەسەڵاتی بەسەر سەرجەم جومگەکانی گرتبوو. لە نەتەوە یەکگرتوەکانیش بەناوییەوە وتار و قسەی دەکرد. لەو سەردەمەدا حەبیب بورقیبە سەرۆکی حزبی دەستوری نوێ لەتونس و لەدژی داگیرکەری فەرنسا دەجەنگی لەپێناو سەربەخۆیی . سەردانی نیۆیۆرکی کرد و دکتۆر فازل ئەلجمالی سەرۆک وەزیرانی عیراق بوو .\nحبیب بورقیبە هیواداربوو سەرکەوتووبێت لەگەیاندنی پەیامی خەڵکی تونس لەبەردەم ئەندامانی نەتەوە یەکگرتوەکان ، هەوڵیدا بچێتە باڵەخانەی نەتەوەیەکگرتووەکان، بەڵام پاسەوانەکان ڕێگریانکرد، ئەوەش بەهۆی هیچ سفەتێکی دبلوماتی نەبوو و، نوێنەری فەرمی هیچ وڵاتێک نەبوو.\nبورقیبە هەوڵێکی زۆری دا پاسەوانەکان ڕازی بکات، بەڵام بێ سوودبوو. لەو ساتەدا دکتۆر فازل ئەلجمیلی و وەفدی عیراق بەوێدا تێپەڕی، پرسیاری ئەو دەنگەدەنگەی کرد و، هۆکار چییە لەبەردەم نەتەوەیەکگرتووەکان ؟. پێیانگوت سەرۆکی پارتی دەستوری تونس، حەبیب بورقیبە هەوڵی چوونە ژوورەوە ئەدات، بەڵام ڕێگەی پینادرێ، چونکە هیچ سفەتێکی فەرمی نییە تا بچێتە هۆلی کۆبوونەوە. دکتۆر فازل ـ بورقیبەی بانگ کرد و پێیوت: ( تۆ وەک دبلوماتیکی عیراقی دەچیتە ناو باڵەخانەکەوە )، ڕووی بەلای یەکێک لەئەندامانی وەفدەکەی وەرجەرخان و باجەکەی لەملی کردەوەو کردییە ملی حبیب بورقیبە . پێی وت: ئێستا تۆ یەکێکی لەئەندامانی نوێنەرانی عیراق و کەس ناتوانێت ڕێگریت بکات.\nبورقیبە لەگەڵ نوێنەرانی شانشینی عیراق جووە ژوورەوە ، فازل ئەلجەمالی وتاری خۆی پێشکەش کرد و پاش کەمێک وتی: مایکەکە ئەدەم بە برای بەرێزم حەبیب بورقیبە تا وتار بەناوی دەوڵەتی تونسی ئازاد پێشکەش بکات .\nلێرەدا بێدەنگیەک باڵی بەسەر هۆڵی کۆبوونەوەکە کێشا و نوێنەرانی فەرەنسا هۆڵەکەیان بەجێهێشت. پاش وتە ترسناکەکەی دکتور فازل وەک ناڕەزاییەک ، بورقیبە مەیکرفۆنی وەرگرت و وتارێکی وروژێنەری پێشکەش کرد ، سەرجەم ئامادەبوان بەجەپڵە ڕیزانەوە هەستانە سەرپێ، وەک ڕێزێک بۆ ئەم پاڵەوانە نەتەوەییە. پاش وتارەکەی ڕویکردە دکتۆر فازڵ ئەلجمیلی و پێی گوت ( نەمن و نە وڵاتەکەم ئەم هەڵوێستەت لەیاد ناکەین ) .\nپاش ئەم وتارە و لەساڵی 1956 تونس سەربەخۆیی وەرگرت و بووە وڵات .. وڵات کار و کردەوەی دەوێ و پیاوی دەوڵەتداری دەوێت.\nئازاد حەمدی: چپەیەک.


عێراق و عه‌مان دۆستانه به یه‌ك ده‌گه‌ن\nهه‌ڵبژارده‌ی تۆپی پێی عێراق ئاماده‌كاری ده‌كات بۆ به‌شداری له پالاَوتنه‌كانی جامی جێهانی 2022 ی ولاَتی قه‌ته‌ڕ و له‌و چوارچێوه‌یه‌شدا و بڕیاره هه‌ڵبژارده‌كه چه‌ندین یاری دۆستانه‌ی ئاماده‌كاری ئه‌نجام بدات .\nسه‌باره‌ت به ئه‌نجام دانی یارییه دۆستانه‌كان و ئاماده‌كاری هه‌ڵبژارده‌كه‌ش باسل گۆرگیس به‌ڕێوه‌به‌ری هه‌ڵبژارده‌ی نیشتیمانی عێراق له لێدوانێكی تایبه‌ت به ڕاگه‌یاندنه‌كان ڕایگه‌یاند و ووتی ، هه‌ڵبژارده‌ی عێراق به شێوه‌یه‌كی چڕ ئاماده‌كاری بۆ یارییه‌كانی پالاَوتنی جامی جیهانی و گه‌یشتن به جامی ئاسیا ده‌كات و له چوارچێوه‌ی ئه‌و ئاماده‌كاریانه‌ش هه‌ڵبژارده‌كه‌مان چه‌ند یاریه‌كی دۆستانه ئه‌نجام ده‌دات له نێویشیان دا ڕوبه‌ڕوی هه‌ڵبژارده‌ی عومان ده‌بینه‌وه .\nهه‌روه‌ك ناوبراو ئاماژه‌ی پێدا كه واده‌ی ئه‌نجام دانی ئه‌و یاریه گۆڕاوه بۆ 12 ی مانگی داهاتوو وه له‌گه‌ڵ هه‌ڵبژارده‌ی ئۆزبه‌كسان له به‌رواری 17 ی مانگی 11 یاری ده‌كه‌ین .\nجێگه‌ی باسه له به‌رواری 6 ی مانگی 11 ی 2020 سریتشكۆ كاتانشی سلۆڤینی ڕاهێنه‌ر ده‌گاته شاری به‌غدا و ته‌واوی هه‌ڵبژارده‌ی عێراق كۆده‌كاته‌وه بۆ گه‌شته‌كه‌یان بۆ ولاَتی دوبه‌ی و ئه‌نجام دانی مه‌شق و ئاماده‌كاری و یارییه دۆستانه‌كان .\nهه‌ڵبژارده‌ی عێراق له كۆمه‌ڵه‌ی سێهه‌می هه‌ڵبژارده‌كان یاری ده‌كات و به 11 خاڵ له پێشه‌نگی ڕیزبه‌ندی كۆمه‌ڵه‌كه‌ی دێت .


شیعه‌كان بۆ به‌شداریكردن له فیستیڤاڵێـكی ئاینی مه‌زن به‌ره‌و شاری كه‌ربه‌لای پـیرۆز به‌ڕێده‌كه‌ون\nشیعه‌كان بۆ به‌شـداریكردن له فیسـتیڤاڵێـكی ئاینی مه‌زن به لێشـاو به‌ره‌و شاری پـیرۆزی عێراق (كه‌ربه‌لا) ده‌ڕۆن، وه پـێشـبینی ده‌كرێت زیاتر له ملیۆنێـك كه‌س ئاماده‌بـبن.\nئه‌م فیسـتیڤاڵه‌ی كه ڕۆژی سێشه‌مممه ده‌سـتپـێده‌كات سـاڵانه به‌بۆنه‌ی له‌دایكبوونی ئیمام محه‌مه‌د ئه‌لمه‌هدی سازده‌كرێت، كه دوانزه‌هه‌مین و دوا ئیمامی شیعه‌كانه.\nسه‌باره‌ت به توندوتیژی پـێش ده‌سـتپـێـكردنی فیسـتیڤاڵه‌كه، ده‌سه‌ڵاتداران ده‌ڵێن كۆمه‌ڵـێـك چه‌كدار له به‌غدا ته‌قه‌یان له شیعه‌یه‌ك كردووه و كوشـتوویانه له‌و ده‌مه‌ی به‌ره‌و كه‌ربه‌لا ده‌ڕۆیشت.\nله هه‌واڵه‌كانی دیكه‌دا، له‌شـكری ئه‌مریكا له عێراق ده‌ڵێت هێزه‌كانی هاوپه‌یمانان له هه‌ڵمه‌ته‌كانی ڕۆژی دووشه‌ممه‌یاندا، كه ئامانجی ئه‌لقاعیده له عێراق بووه، 8 تێرۆریسـتیان كوشتووه. له به‌یانـنامه‌یه‌كدا له‌شـكر ڕایگه‌یاند كه‌وا سه‌ربازه‌كانی له‌و هه‌ڵمه‌تانه‌ی كه له ناوه‌ند و باكوری عێراق ئه‌نجامیان داوه 16 تێرۆریستی گومانباریان ده‌ستـگیركردووه.\nهه‌روه‌ها له‌شـكر ڕایگه‌یاند كه‌وا له شه‌ڕ و پـێـكدادانێـكدا 4 سه‌ربازی ئه‌مریكی كوژراون.\nله باری سیاسیه‌وه، ڕۆژی یه‌كشه‌ممه ڕێبه‌ره گه‌وره‌كانی كورد و شیعه و سوننه‌ی عێراق به‌مه‌به‌سستی زه‌مینه خۆشكردن بۆ ئاشـتبوونه‌وه‌ی نیشـتیمانی ڕێـكـكه‌وتن له‌سه‌ر چاره‌سه‌ركردنی كێشه سه‌ره‌كیـیه‌كان.


داعشیات ... دڵشاد تاقانە\nئه‌و داعشه ئی ئه‌وڕۆ نی یه ڕه‌گه‌که‌ی زۆر قووله هه‌زار و قسور ساڵێکه تۆکه‌ی ڕوواوه به‌ڵام زه‌ویه‌که‌ی جیرانه‌تی عه‌ره‌به بۆ ئێمه‌ی کورد هه‌موو کات سه‌رچاوه‌ی مه‌ترسی و هێرشی ئاینده‌یه تا دوای هه‌زاران ساڵی تریش نابڕێته‌وه، هه‌رجاره‌ی به‌شێوه‌یه‌ک خانه شێرپه‌نجه‌ییه‌کانی سه‌ر هه‌ڵده‌داته‌وه، گرینگ ئه‌وه‌یه هۆشیاربینه‌وه له‌خه‌وه خه‌یاڵه‌ی حۆریات.\nهیستریای داعش. .\nداعش هیستریایه‌کی تری ئیسلامیه‌کانه له‌و په‌ڕی هه‌ڵچوونی ڕق و بکوژی هه‌موو شته جوانه‌کان، تاڵان و فه‌رهود، ئه‌نفال و کۆکوژی، کۆیله‌بازی ژنان و جاریه‌بازی تڵخ و تاڵ به‌ڵام هه‌وێنه‌که‌ی مۆرکی عه‌ره‌بی یه به‌شه‌کی کوردیش ڕه‌دووی که‌وتیه!\nداعش و به‌عسی. .\nدوو دیوی دراوێکن. داعشی ئێستا و به‌عسی جاران نه‌وه و کوڕ، ئامۆزا و پورزای حه‌ره‌س قه‌ومین. هه‌رسێکیان له‌زێرابی هۆشی عه‌ره‌به‌وه هه‌ڵقوڵاون و ڕاڕه‌ویان گرتووه. ئه‌وه‌ی هات و ڕۆیی ئیتریش به‌دوای خۆیدا ده‌هینێ چونکه ئه‌م عه‌قڵیه‌ته بۆگه‌نه که‌ڕه‌کیفه ده‌کا و بۆنی نابڕێ.\nڕۆژ و تاریکی. .\nله‌نێوان ئاڵای ڕۆژی هه‌ڵهاتووی کوردستان و ئاڵای ڕه‌شی تاریکی چه‌ند بستێکی مێژوویی هه‌یه بۆ جه‌نگ و به‌راورد، مارکسیانه یاسای یه‌کێتی دژه‌کان ده‌سه‌لمێنێ که هه‌میشه ڕووناکی و تاریکی نه‌گونجاون به‌ڵام یه‌کێتیان هه‌یه بێ یه‌کتری نابن. له‌هه‌مووشی گرینگتر خۆره‌که‌ی ناو ئاڵای کوردستان دووڕ به‌ئاڵای تاریکی و نه‌زانی هه‌ڵده‌دا دڵنیا سبه‌ی هه‌ر ئی ئێمه‌یه و داهاتووێکی پرشنگدار به‌ڕێوه‌یه ئه‌و گه‌شبینیه پێویست و ناچاریه.\nهێزه‌که‌ی داعش. .\nباوه‌ڕداره به‌شه‌ڕ و کوشتن، هێزێکی تۆکمه‌ی ڕاهێنراوی گه‌ڕۆک هه‌رخۆی شوێنی شه‌ڕ هه‌ڵده‌بژێرێ، خاوه‌ن هێزێکی ئاگربارێنی ئامانج شکێنه. خۆ ئه‌گه‌ر خۆشیان نه‌وه‌ستابان ئه‌وه زۆربه‌ئاسانی به‌دوو داعشان هه‌ولێریان ده‌گرت دوای گرتنی مه‌خمور و گوێڕ. هه‌رچه‌نده هێرشیان بۆ ئه‌وێ تاکتیکی بوو له‌فراوانکردنی به‌ره‌کانی شه‌ڕ تا پێشمه‌رگه‌ش نه‌پڕژێته سه‌ر گه‌ڕاندنه‌وه‌ی شه‌نگال و ده‌رکردنیان له‌کۆی سنوره‌که. سودی باشیان له‌سه‌ربازه ڕاهێنراوه‌کانی سوپای عێراقی هه‌ڵوه‌شاوه‌ی سونه‌نشین کردیه له‌هاوه‌ن هاویشتن و توانستی قه‌ناسی لیواکانی حه‌ره‌س جمهوری ڕاهێنراوی جارانی سه‌رده‌می ێه‌دام!\nجه‌نگی ده‌روونی. .\nبکوژه و ببڕه تاکتیکێکی شه‌ڕه ده‌روونیه‌که‌یانه نه‌یاره‌کانی خۆیانی پێ ده‌تۆقێنن، دوای ئاگربارینی زۆر که‌ده‌بێ پێشمه‌رگه خۆی له‌به‌ر ڕاگرێ، خێرا هێرش ده‌که‌ن ئه‌وکاته‌ش خاڵی لاوازیان ده‌کرێ تێک بشکێندرێن و به‌رپه‌رچ بدرێنه‌وه. یه‌کانگیری شه‌ڕه ده‌سته و یه‌خه‌کان، نابه‌رابه‌ری هێز و توانا له‌شکریه‌کان خۆی دۆزه‌ره‌وه‌ی چاره و ڕێگای به‌ره‌نگاری به‌رده‌وامه.\nفه‌رمانده‌ی گشتی. .\nخۆ به‌رپرسی یه‌که‌می هێزی له‌شکری ته‌نیا بۆ به‌رکامێرا گه‌فکردن، خۆگرژکردن و ددان له‌چێڕه‌وه بردن نی یه ئه‌وه‌ندی دووربینی و توانستی به‌ڕێوه‌بردن هه‌روه‌ها بوونی مه‌رجه‌کانی سه‌رکرده‌ییه چ ئه‌وه‌ی به‌سروشتی هه‌یبێ یان له‌ڕێگای فێربوونه‌وه به‌ده‌ستی بهێنێ. له‌وه‌ته‌ی کورد هه‌یه فه‌رمانده‌کانی فێڵیان لێکراوه یان ڕاستتر بڵێین خۆیان لێزان و بیرمه‌ندی به‌ئاگا نه‌بوون!\nته‌س دانه‌وه. .\nدیاره بالۆره‌ی ڕاگه‌یاندنی سه‌ربه‌خۆیی کوردستان به‌داعشکاری له‌لایه‌ن تورک و عه‌ره‌به‌کانه‌وه ته‌سی پێدارایه‌وه جگه له‌ته‌سه سیاسیه‌که و جاره‌کی دی چوونه‌وه ئامێزی عه‌ره‌به‌کانی به‌غدا ته‌سێکی له‌شکریش بوو شه‌نگالمان له‌پێناو دانا مێژووش شوژن درووی ده‌کا. ئاخر وڵات به‌عه‌شایربازی نه‌دروست ده‌کرێ و نه‌ده‌شپارێزرێ فه‌رموون کام حیزبی سیاسی هه‌یه له‌کوردستان پارێزه‌ری به‌رژه‌وه‌ندی عه‌شیره‌تگه‌ری نه‌بێ؟ دیاره سیاسه‌تی پینه و په‌ڕۆی شه‌ش ته‌قه‌ر و مانگه‌شه‌و هه‌ر ئه‌وه کاڵاو به‌رهه‌م و لێکه‌وته‌ی ده‌بێ، دواین داهێنان سه‌یرکه.\nسرودی ئه‌ی ڕه‌قیب. .\nئافه‌رین داعشه ناوخۆییه‌کانی په‌رله‌مان قسه‌که‌تان چووه سه‌رێ چونکه ئه‌وه‌ند بێ ڕێزن بۆ مارشی نیشتمانی هه‌ڵنه‌ده‌ستانه سه‌رپێ که‌چی بۆ وه‌له‌که عه‌رب و به‌نده‌ی تورک و ئاغای فارسی ده‌چه‌مێنه‌وه نه‌ک ده‌ستیان به‌ڵکو پێڵاوه‌کانیان ماچ ده‌که‌ن! دڕزێن ئه‌ندام په‌رله‌مانێک که‌وتنه سه‌لاقوچکانێ و وه‌ک مریشکی بێ ڕاوکه هێلکه‌که‌تان دۆڕان هه‌رهه‌مووشتان تاوانبارن به‌رامبه‌ر مێژوو ڕووتان وه‌ک ئاڵاکه‌ی داعشه.\nدینمان ئاینمان هه‌ر نیشتمان. .\nجاره‌کی دی دینمان ئاینمان هه‌ر کوردستان. له‌به‌رچی ئه‌و پرسیاره ئیسلامیه سیاسی و توندڕه‌وه‌کان یاڕاستر بڵێین داعشه خۆماڵیه‌کانی توشی هیستریا کردووه؟ خۆ ئه‌و هۆنراوه‌ی دڵداری شاعیر له‌مێژه هه‌یه و کرایته سرودی نیشتمانی هه‌زاره‌ها مه‌لای نیشتمانپه‌روه‌ر و شۆڕشگێڕی به‌ره‌ی گه‌ل گوێبیستی بوون که‌سیش له‌گوڵ کاڵتر له‌سه‌ری نه‌دوا! خێره ته‌شگه‌ربه‌گوه‌کانی ئه‌م زه‌مانه دژی وه‌ستاینه‌وه یان به‌ته‌مان له‌وێ دوو حۆری عه‌ره‌بی زیاتر وه‌ر‌گرن؟ هه‌ی به‌لاقی خێویه‌وه!\nکورد و نیشتمانه‌که‌ی. .\nکوردستان ئه‌و خاکه‌یه گه‌لی کوردی جوتیار له‌سه‌ری له‌پێناوی ژیاوه، زۆری جه‌ور و سته‌می داگیرکارانی به‌هۆیه‌وه چێژتووه ته‌نانه‌ت له‌کاتی هاتنی ئیسلامی عه‌ره‌بانیش وازی له‌ئاینه‌که‌ی خۆی هێناوه بۆ ئه‌وه‌ی به‌س بتوانێ خاکه‌که‌ی بپارێزێ هه‌رله‌به‌رئه‌وه‌شه کورد خاکه‌که‌ی له‌ئاین خۆشترده‌وێ! یه‌زیدیه‌کان کوردی ڕه‌سه‌نن ئاماده‌بوون له‌پێناسه‌ی نوسراویان نه‌ته‌وه‌که‌یان بکه‌نه عه‌ره‌ب که سه‌دامی عه‌ره‌ب داوی لێکردن ده‌بێ ببن به‌عه‌ره‌ب یان واز له‌یه‌زیدی بهێننن ببنه ئیسلام؟ ئه‌وانیش به‌راوردیان کرد ئه‌گه‌ر نه‌ته‌وه له‌ده‌سده‌ن ده‌کرێ سبه‌ی که‌سێک بێ ی و بنوسێت ئه‌وان کوردن به‌ڵام ئه‌گه‌ر ئاینه‌که‌یان که ئاینی کوردیه له‌ده‌س بده‌ن و ببنه ئیسلام ئه‌وا هه‌موو مێژوو کلتوریان ده‌سڕێته‌وه. بۆیه ئه‌وان گیرۆده‌ی ئاینه‌که‌یانن به‌ڵام ئێمه‌ی زۆرینه‌ی کورد که ئاینه‌که‌مان له‌ده‌سداوه ئێستا هه‌رگیز نامانه‌وێ نیشتمانه‌که‌مان له‌ده‌ست بده‌ین چونکه له‌جێ ی ئاینه‌که‌مانه و لۆیه‌ش ڕه‌وایه هه‌موو کورد له‌زاری دڵداره‌وه بڵێین: دینمان ئاینمان هه‌ر کوردستان. به‌به‌ڵگه‌ش له‌به‌ره‌کانی جه‌نگ به‌خوێن هه‌ر ده‌سه‌لمێندرێ که‌چی په‌رله‌مانی کوردستان مارشه‌که‌ی شکاند دڵنیا سبه‌ی ئاڵاکه‌ی کوردستانیش داده‌به‌زێنێ.\nنه‌وه‌ی نوێ. .\nکێشه‌ی نه‌وه نوێکان لێ قه‌ومانه له‌ده‌شتێکی بیابانی بێ پشت و په‌نا، چونکه نه‌وه کۆنه‌کان زانست و زانیاریه‌کانیان نانوسنه‌وه و نایگه‌یه‌نن به‌نه‌وه نوێکان. ئه‌وه‌ی ئه‌وڕۆ سبه‌ی له‌دایک ده‌بێ قوڕێکی بۆ گیراوه‌ته‌وه پێڕاناگا له‌سه‌ری خۆی بگرێ! هه‌موو ڕووداوه‌کانیان لا نوێ یه چونکه هیچیان بۆ نانوسنه‌وه تا به‌رپێ و هه‌نگاوه‌کانیان ببیننن هه‌ر ئه‌وه‌شه ئه‌نده‌م په‌رله‌مانه نوێکان ده‌ستیان به‌رزکردیته‌وه لۆ گۆڕینی مارشی کوردی.\nکورد پلانی نی یه. .\nئێستا بژی سبه‌ی گرینگ نی یه که‌چی هه‌موو نه‌ته‌وه‌کانی ده‌وروبه‌ر نه‌خشه و پلانی سه‌دساڵی داهاتوویان هه‌یه بنگه کلتوریه‌که‌یان پره له‌سه‌رچاوه که‌چی په‌ندی پێشینانی ئێمه‌ی کورد ده‌ڵێ: ئه‌وڕۆ بخۆ خوا که‌ریمه تا سبه‌ی. ته‌ماشای تورکان که‌ن ده‌ڵێن: بۆ له‌ناوبردنی نه‌ته‌وه‌ی کورد پێویسته ژنانی کورد وا لێبکه‌ین به‌کوردی قسه‌نه‌که‌ن. ئه‌وکاته منداڵی کورد به‌کوردی قسه‌ناکا فه‌رموون هێزه‌کانی په‌که‌که له‌سه‌رۆکه‌وه تا گه‌دا هه‌رچی ژنیان له‌گه‌ڵه ئه‌وه‌ندی به‌تورکی ده‌دوێن ئه‌وه‌نده حه‌زیان له‌کوردی نی یه و خۆ به‌که‌ماسی ده‌بینن که به‌کرمانجی قسه بکه‌ن!\nسوپاس بۆ داعش. .\nپێویسته و به‌ئه‌رکی ده‌زانم سوپاسێکی بێ پایانی ئه‌و داعشانه بکه‌ین چونکه هه‌ر ئه‌وانن هۆی یه‌کگرتنه‌وه‌ی هێز و تواناکانمان، پێشمه‌رگه‌ی بیر و کرداری هه‌رچوار پارچه‌ی دابه‌شکراوی کوردستان نوکی پێنوس و لووله‌ی تفه‌نگه‌کانیان یه‌ک ئاڕاسته کردووه، مێژووێکی جوانی پڕ شکۆی کوردایه‌تی ده‌نوسرێته‌وه به‌ڵگه‌نه‌ویسته خۆیان سه‌لماندیان یه‌ک کوردستان هه‌بووه و هه‌یه له‌ئاینه سه‌پێنراوه‌که‌ی ئه‌وانیش لامان پیرۆزتره.


KHABAT media - ئابوری داڕماوی ٸێران مەترسی گەورەیە بۆ سەر جەماوەر\nتاریخ : Monday, June 04 @ 12:23:04 UTC\nوەک دەزانین ئابوری بەهێز یەكێكە لە كۆڵەكە سەرەکیەكان بۆ مانەوەی هەر حکومەتێک،گەشەو بەهێز بوونی ٸابووری هەر وڵاتێک دەبێتە هۆی نەمانی بێکاریی و هاتنە خوارەوەی تەوەرۆم(هەڵمسان)ی ئابوری بە دوای خۆیدا دێنێت و خەڵکی ٸەو وڵاتانە لە باری بژێویدا لە ٸاستێکی باشدا ژیان بەسەر دەبەن، نموونە ٸەتوانین وڵاتانێک وەک سۆٸیس، نۆروێژ و بە گشتی وڵاتانی ٸۆرووپایی ناو بێنین.\nبەڵام وڵاتێکی وەکوو ٸیران سەرەڕای ئەوە کە بە کانزاکانی ژێر زەوی و بان زەوی لە وڵاتانی دەوڵەمەندی ناوچەکە و بگرە جیهانیش دەژمێردرێ، خەڵکەکەی لەو پەری هەژاریدا ژیان بەسەر دەبەن و رێژەی بێکاری گەیشتووەتە ٸاستی قەیران و رۆژ نیە لە گۆشە و کەناری وڵات شاهێدی خۆکوشتنی چەندین کەس نەبین كە لە تاو دەردی هەژاریی پەنا دەبەنە بەر خۆ كوشتن.. بە داخەوە سیاسەتی هەڵەی رژێم لە بواری ٸابووری بووەتە هۆی داخرانی کارخانە بەرهەم هێنەرەکان لە ٸیران و بەو هۆیەشەوە رۆژانە دەیان کرێکاری ٸەو کاڕگایانە دەچنە ریزی بێکاران. لە کوردستانیشدا هەر لەسەرەتای بە تاڵان بردنی دەستکەوتی شۆرشی 1357ی گەلانی ٸێران لە لایەن ئاخوندانەوە سیاسەتی برسی کردن و پەرە پێدانی کێشە کۆمەڵایەتییەکانی پەیرەو کراوەو و بە هۆی نەبوونی هەلی کار لە کوردستان خەڵک بە ناچاری روویان لە سنورەکان کردووە بۆ کاری تاقەت پروکێنی کۆڵبەریی، لە گەڵ ئەو وەزعەدا رژێم ٸەوەشیان پێ رەوا نابینێت. كەم رۆژ هەیە دانیشتوێكی کوردستان و بە تایبەت لاوان نەكەوێتە كەمینی هێزە چەکدارەکانی رژێم وبە داخەوە هەم ماڵیان دەروات و هەمیش گیانیان. لە کاتێکدا خەڵکی ٸیران بە گشتی لە هەژاریدان لە بەرانبەردا كاربەدەستان و بەكرێگیراوانی رژیم لە دزی و تاڵان کردنی سەرمایە و داهاتی ٸێڕان خەریكن خەڵكیش لە بی هیوایی و لە ژێر هێڵی هەژاریدا ژیان بەسەر دەبەن.


شاره‌زايانى سياسه‌تى ده‌ره‌وه‌ى ئه‌مه‌ريكا جه‌خت له‌سه‌ر گرنگى رۆڵ و پێگه‌ى هه‌رێمى كوردستان ده‌كه‌نه‌وه\nله ناو پرس وگفتوگۆكان له باره‌ی داهاتووی به‌رژه‌وه‌ندیيه‌كان و سیاسه‌تی ئه‌مریكا له دامه‌زراوه و سه‌نته‌ره‌كانی لێكۆڵینه‌وه باس له گرنگیی پێگه و رۆڵی هه‌رێمی كوردستان ده‌كرێت له ناوچه‌كه‌دا. به‌ڕێوه‌به‌ری به‌رنامه‌ی وزه و ئابووريش له‌سه‌نته‌ری ئاسایشی ئه‌مریكی ده‌ڵێت شێوازی مامه‌ڵه كردنی ئه‌مریكا له‌گه‌ڵ كورد له عێراقدا گرنگی ده‌بێت بۆ به‌رژه‌وه‌ندیيه‌كانى له‌و وڵاته‌دا.\nله‌و ميانه‌يه‌دا، مێریدێس سه‌مپته‌ر شرۆڤه‌كاری سیاسی تايبه‌ت به كوردستان24 رايگه‌ياند، هه‌رێمی كوردستان ده‌توانێت رۆڵێكی به‌رچاو بگێڕێت، كێشه‌ی نێوان ئه‌مریكا و ئێران نه‌گه‌یشتنه به گفتوگۆ له ئاكامی نه‌مانی متمانه و هانده‌ر له‌نێوانیاندا، گفتوگۆیه‌ك كه چاره‌سه‌ری ئه‌م له‌یه‌ك نه‌گه‌یشتنه بكات.\nهه‌روه‌ها باربارا سلاڤین، پسپۆری كاروباری ئێران له دامه‌زراوه‌ی ئه‌تلانتیك گوتى: هه‌ر بیرۆكه‌یه‌ك كه ئه‌مریكا په‌یڕه‌وی بكات بۆ دانانی به‌ربه‌ست له نێوان عێراق و ئێراندا پێم وایه به راستی شتێكی واقیعی نیه.\nهاوكات ئێلیزابێس رۆسێنبێرگ، به‌ڕێوه‌به‌ری به‌رنامه‌ی وزه و ئابووری له سه‌نته‌ری ئاسایشی ئه‌مریكی گوتى: شێوازی مامه‌ڵه‌كردنی ئه‌مریكا له‌گه‌ڵ كورد له عێراقدا گرنگی ده‌بێت بۆ به‌رژه‌وه‌ندیيه‌كانى له عێراق و توركیا و هه‌ر‌وه‌ها گرنگه بۆپرسی سزاكانیش به‌سه‌ر ئێراندا.


سەدر هێزەكانی سەرایا سەلامی خستە حاڵەتی ئامادەباشییەوە\nڕێبەری ڕه‌وتی سه‌در هێزه‌كانی سه‌رایا سه‌لامی خستە حاڵەتی ئامادەباشییەوە و داواش له حكومه‌تی عێراق دەكات تواناكانی سوپا به‌هێزتر بكات.\nموقتەدا سەدر، ڕێبەری ڕەوتی سەدر لە تویتێكدا كە لەهەژماری تایبەتی خۆی لەتۆڕی كۆمەڵایەتیی تویتەر بڵاویكردووەتەوە نووسیویەتی “ده‌وترێت كه دوژمنانی تیرۆرست به‌ڕێوه‌ن، ئه‌گه‌ر ئه‌وان بێن، ئێمه‌ش ئامادەین”.\nسەدر دەڵێت، “كێشەی گەورە ئەوەیە هەندێك پرس گەورە دەكرێت و ترس و دڵه‌ڕاوكێی تائیفەگەریی له‌ناو گه‌لی عێراقدا بڵاوده‌كرێتەوە و كەسانێك خۆیان به پارێزه‌ری شه‌ره‌ف و خاك ده‌زانن، به‌ڵام ئێمه به جیهاد و بەرگرییمان منه‌ت به‌سه‌ر كه‌سدا ناكه‌ین”.\nڕێبەری ڕەوتی سەدر ئەوەشی نووسیوە، “پێویسته هێزه‌كانی سه‌رایا سه‌لام له‌پاڵ هێزه ئه‌منییه‌كان له‌وپه‌ڕی ئاماده‌باشدابن بۆ به‌رپه‌رچدانه‌وه‌ی هه‌ر مه‌ترسییه‌ك”.\nپێشیوایە، پێویسته حكومه‌تیش توانای سوپا به‌هێزتر بكات كه پاراستنی گه‌لی عێراقی له ئه‌ستۆدایه.\nجەختیشی كردووەتەوە، “نابێت ئه‌و جۆره هه‌واڵانه له وره‌ی بەرگرییكاران و گه‌لی عێراق كه‌مبكاته‌وه و چاكسازیی خوازانی ڕێگای پێكهێنانی حكومه‌تی زۆرینه‌ی نیشتمانیش نابێت ساردببنه‌وه”.\nسەدر هەر لە تویتەكەیدا دەڵێت، “ڕەنگە ئه‌مه بیانویه‌ك بێت بۆ گه‌ڕانه‌وه بۆ خاڵی سفر”.\nتاڵیبان: هەنگاوی باشمان ناوە بۆ بەرەوپێشبردنی پەیوەندییەكانمان لەگەڵ وڵاتانی ئەوروپا\nتەندروستیی عێراق: تائێستا شەپۆلی چوارەمی كۆرۆنا لەژێر کۆنترۆڵدایە\nدوایین بۆچوونەكان سەبارەت بە بازنەكانی هەڵبژاردن\nقوسەی عەباس، پەرلەمانتاری پێكهاتەی شەبەك لە پەرلەمانی عێراق ئەمڕۆ هەینیی 9ی تشرینی یەكەم ڕایگەیاند، “هێشتا لەنێوان لایەنەكانی پەرلەمان…


B. Linssen - Soccer - Yariga - Results, fixtures, tables and statistics\n2018/2019 ڤیتێسی خپی 1299 17 15 2 5 2 6 4 0 0\n2017/2018 ڤیتێسی خپی 3102 37 37 0 13 0 17 5 0 0\n2016/2017 گرۆنینگێن خپی 2079 30 25 5 15 8 11 5 0 1\n2015/2016 گرۆنینگێن خپی 1756 30 19 11 11 11 3 6 0 0\n2014/2015 هێراکلێس خپی 2717 33 31 2 9 2 10 6 0 0\n2013/2014 هێراکلێس خپی 2701 31 31 0 3 0 11 7 0 0\n2012/2013 ڤی ڤی ڤی خپی 2635 34 30 4 16 4 8 4 0 0\n2011/2012 ڤی ڤی ڤی خپی 1767 26 22 4 13 7 4 6 0 1\n2010/2011 ڤی ڤی ڤی خپی 277 10 3 7 3 14 0 1 0 0\n2009/2010 ئێم ڤی ڤی EED 1867 30 19 11 9 0 7 5 0 0\n2008/2009 فۆرتونا سیتارد EED 919 13 11 2 7 0 4 3 0 0\nگشتیی 21119 291 243 48 104 48 81 52 0 2\nFri 18/01/19 ERE ڤیتێسی 3 - 2 ئێکسێلسیۆر بینینی ڕووداوەکان زانیاری زیاتر لەسەر ئەم یارییە\nSun 23/12/18 ERE دی گرافشاپ 2 - 2 ڤیتێسی بینینی ڕووداوەکان زانیاری زیاتر لەسەر ئەم یارییە\nThu 20/12/18 KNB Kozakken Boys 1 - 2 ڤیتێسی بینینی ڕووداوەکان زانیاری زیاتر لەسەر ئەم یارییە\nSat 15/12/18 ERE ڤیتێسی 2 - 1 ڤی ڤی ڤی بینینی ڕووداوەکان زانیاری زیاتر لەسەر ئەم یارییە\nSat 01/12/18 ERE ڤیتێسی 1 - 1 ئێمەن بینینی ڕووداوەکان زانیاری زیاتر لەسەر ئەم یارییە\nSun 25/11/18 ERE ویلیام II 1 - 3 ڤیتێسی بینینی ڕووداوەکان زانیاری زیاتر لەسەر ئەم یارییە\nSat 10/11/18 ERE ڤیتێسی 2 - 1 ئوترێخت بینینی ڕووداوەکان زانیاری زیاتر لەسەر ئەم یارییە\nSat 03/11/18 ERE ئایندهۆڤن 1 - 0 ڤیتێسی بینینی ڕووداوەکان زانیاری زیاتر لەسەر ئەم یارییە\nWed 31/10/18 KNB هێراکلێس 0 - 2 ڤیتێسی بینینی ڕووداوەکان زانیاری زیاتر لەسەر ئەم یارییە\nSun 28/10/18 ERE ڤیتێسی 2 - 1 فۆرتونا سیتارد بینینی ڕووداوەکان زانیاری زیاتر لەسەر ئەم یارییە\nSat 20/10/18 ERE ئێکسێلسیۆر 2 - 0 ڤیتێسی بینینی ڕووداوەکان زانیاری زیاتر لەسەر ئەم یارییە\nSun 07/10/18 ERE ڤیتێسی 4 - 0 هێراکلێس بینینی ڕووداوەکان زانیاری زیاتر لەسەر ئەم یارییە\nSat 22/09/18 ERE ڤیتێسی 1 - 1 دێن هاگ بینینی ڕووداوەکان زانیاری زیاتر لەسەر ئەم یارییە\nSun 02/09/18 ERE ڤیتێسی 0 - 4 ئایاکس بینینی ڕووداوەکان زانیاری زیاتر لەسەر ئەم یارییە\nSun 26/08/18 ERE ئالکمار 0 - 0 ڤیتێسی زانیاری زیاتر لەسەر ئەم یارییە\nSun 19/08/18 ERE هێرنێڤین 1 - 1 ڤیتێسی بینینی ڕووداوەکان زانیاری زیاتر لەسەر ئەم یارییە\nSuper Cup پلەی دووەم 2x 2017/2018, 2015/2016\n03/07/17 Groningen Vitesse 1 ملیۆن یۆرۆ\n01/07/15 Heracles Groningen نەزانراو\n01/07/13 VVV Heracles نەزانراو\n01/07/10 MVV VVV نەزانراو\n07/08/09 Sittard MVV بێ بەرامبەر\nAnkle/Foot Injury 24/09/18 06/10/18\nAnkle/Foot Injury 13/09/18 15/09/18\nڕاگیراوە (کارتی سوور) 18/03/17 02/04/17\nڕاگیراوە (کارتی سوور) 11/12/16 19/12/16\nAnkle/Foot Injury 16/03/16 17/04/16\nپێکانی پێ 15/02/16 22/02/16\nAnkle/Foot Injury 11/12/15 12/12/15\nڕاگیراوە (کارتی سوور) 08/03/15 16/03/15\nڕاگیراوە (کارتی سوور) 14/04/14 28/04/14\nڕاگیراوە (کارتی سوور) 23/02/14 01/03/14\nت. سێریرۆ 28\nت. ماتاڤز 30


لایه‌نه سه‌ره‌کیه به‌شدار بوه‌کان له هه‌ڵبژاردنه نیشتمانیه‌کانی عێراقدا\nی مانگی چوار ٢٦, ٢٠١٤\nAPTOPIX Mideast Iraq Kurdish Election\nعێراق بریار وایه له رۆژی چوارشه‌ممه یه‌کمین هه‌ڵبژاردنی نیشتمانی پاش کێشانه‌وه‌ی هێزه‌کانی وڵاته یه‌کگرتووه‌کان له ساڵی 2011 ئه‌نجام بدات . فه‌ره‌تر له 22 میلیۆن که‌س توانای ده‌نگدانیان هه‌یه بۆ هه‌ڵبژاردنی 328 یاسا دانه‌رله نێوان فه‌ره‌تر له 9 هه‌زار کاندیدا.\nئه‌مه ئه‌و لایه‌نه سه‌ره‌کیانه‌یه که له هه‌ڵبژاردنه‌کاندا به‌شداری ده‌که‌ن:\nده‌وڵه‌تی یاسا: که لیستی سه‌رکی شیعه‌کانه به رێبه‌رایه‌تی سه‌رۆک وه‌زیر نوری مالکی. هاوپه‌ێمانی سه‌ره‌کی جێگری سه‌رۆک وه‌زیرانی شیعه بۆ ووزه حوسه‌ێن شه‌هرستانیه. وا چاوه‌ڕوان ده‌کرێت زۆرترین ژماره‌ی نیشتنگه‌کان به ده‌ست بهێنن.\nالمواطن: یه‌کێک له به‌رهه‌ڵسته سه‌ره‌کیه‌کانی ده‌وڵه‌تی یاسادایه که به سه‌رۆکایه‌تی مه‌لای به‌هێز عه‌مار الحکیمه له ئه‌نجومه‌نی باڵای ئیسلامی شیعه‌کانی عێراق.\nالاحرار: پێکهاتووه له لایه‌نگێرانی موقته‌دی سه‌در، هه‌ر وه‌ها چه‌ندین له سه‌دریه‌کانی ترله‌سه‌ر تکتی بچووکی تر به‌شداری ده‌که‌ن.\nموتحدون: به سه‌رۆکایه‌تی سه‌رۆکی په‌رله‌مانی عێراق ئوسامه النوجێفیه.\nالوطنیه: به سه‌رۆکایه‌تی سه‌رۆک وه‌زیری پێشین ئه‌یاد عه‌لاوی یه.\nهاوپه‌ێمانی کوردستانی: که پێکهاتووه له هه‌ردوو پارتی سه‌ره‌کی کوردی یه‌کێیتی نیشتمانی کوردستان به رێبه‌رایه‌تی سه‌رۆک کۆماری عێراق جه‌لال تاله‌بانی وه پارتی دیموکراتی کوردستان به رێبه‌رایه‌تی سه‌رۆکی هه‌رێمی کوردستان مه‌سعود بارزانی.


دوو كۆشكی سپی و شووشەیی\nبۆچوون / بیروڕا :: 07/01/2017\nلەیەكەم رۆژی ئەم ساڵی 2017 یەدا، بان كی مۆن وەزیفەكەی خۆیی وەك ئەمینداری گشتیی نەتەوەیەكگرتووەكان لەدەستدا، دوای گرێیەك كە تێیدا (تێربوو) لە نیگەرانی و دڵەڕاوكێی لەبەرامبەر بەڵا و كارەساتەكانی جیهاندا. كە دەڵێم وەزیفەكەی لەدەستدا، لەبەر ئەوە نا كە كودەتایەك لە كۆشكە شووشەییەكەدا ئەنجامدرابێت، بەتایبەت لە خولی سی و هەشتەمین-یدا، ئەو كۆشكەی كە نووسینگەكەی ئەمینداری گشتیی تێدابوو، بەڵكو مەبەستم لێوەرگرتن و خواستنە لەو گوزارشتەی كە خۆی كردی و بە زمانی ئینگلیزی لەبەردەم كۆمەڵێك لە فەرمانبەرانی نەتەوەیەكگرتووەكاندا، ئەوەبوو لە شەوی سی و یەكی مانگی كانونی یەكەمی ساڵی 2016 دا وتی (lost my job). وتیشی لە سبەینێ بەدواوە وەك (سەندرێلا) دەبێت، ئەمەیش وەك گوزارشتێك لەوەی كە ئازادیی خۆیی بەدەستهێناوەتەوە. ئیتر ئەنتۆنیۆ گۆتێرس-ی پرتوگالی جێگەی دەگرێتەوە.\nهەر دوای نزیكەی سێ هەفتەیەكیش لە خانەنشینبوونی مۆن و چوونی گۆتێرس بۆ ناو كۆشكە شووشەییەكە بۆ ماوەی پێنج ساڵی داهاتوو كە بۆی هەیە نوێیش بكرێتەوە بۆ پێنج ساڵی دیكە، كەسێكی تازەیش دەچێتە كۆشكی سپی-یەوە و تێدا دادەنیشێت ئەویش دۆناڵد ترەمپ-ی ملیاردێرە، ئەمیشیان بۆ ماوەی چوار ساڵ كە بۆی هەیە بۆ چوارساڵ تازە بكرێتەوە.\nكەواتە ئێستا ئێمە لەبەردەم هاوكێشەی دەسەڵاتێكی نێودەوڵەتیداین كە بۆ دە ساڵ درێژدەبێتەوە هەروەها دەسەڵاتی دەوڵەتێكیش كە نفوزی كیشوەربڕە، بۆ ماوەی هەشت ساڵ، كە بەگوێرەی دەستووری ویلایەتە یەكگرتووەكان رێگەنادرێت بە درێژكردنەوە لە ئەمریكا بۆ زیاتر لە دوو خول و ئەوەی نەتەوەیەكگرتووەكانیش بەپێی یاساكانی رێكخراوەكە، رێگە بە دە ساڵ زیاتر مانەوەی سكرتێرە گشتیەكەی نادات.\nمەسەلەكە چوار ساڵی بێ درێژكردنەوە بۆ ترەمپ یاخود پێنج ساڵی بێ درێژكردنەوە بۆ گۆتێرس بێت، زۆر شت هەن كە دەتوانین لەسەر ئاستی چۆنیەتی وێناكردنی جیهان بیڵێین لە ماوەی ئەم چوار و پێنج ساڵەی داهاتوودا و لە سایەی وەرچەرخانە گەورەكان لە هەموو ئاست و بوارەكاندا. رەنگە دیارترین سیمایەك كە دە ساڵی یەكەمینی سەدەی بیست و یەكی پێ جیابكرێتەوە، بریتی بێت لە زۆریی ململانێ ئیقلیمی و نێودەوڵەتیەكان و هەڕەشەكان و مەترسیەكان و لەوانەیشە لەپێش هەموویانەوە ئاڵنگاریەكانی تیرۆر (رێكخراوی داعش) بێت كە میراتگری شەرعیی ئەلقاعیدەیە، هەروەها قەیرانی ئابوری و داڕمانی نرخی نەوت و ئەو گۆڕانكاریانەی كە لێیانەوە سەرچاوەیان گرتووە و بوونە هۆی ئەوەی ئاشتی ببێتە كاری لەپێشینە لە جیهاندا، بەتایبەت لە بەشە خۆرئاواییەكەیدا.\nهەرچەندە ئاڵنگاریەكان لەوەدەچن كە تا ئاستێكی زۆر بەیەكداچوو و ئاڵۆسكاو بن، چونكە گەشەكردنی دیاردەی تیرۆر كە سەدەی بیست و یەك-ی بە هێرشەكانی یازدەی ئەیلولی ساڵی 2001 ی نیویۆرك-ی ویلایەتە یەكگرتووەكان كردەوە و بە دەركەوتن و لەدایكبوونێكی تازە (داعش) لە ئەلقاعیدەی دایكەوە سەدەكە كۆتایهات، كە رێژەی رقلێبوونەوەی لە موسڵمانان لە جیهاندا بەرزكردەوە، بەڵام لە هەمانكاتیشدا بووە هۆی گەورەترین كۆچ بەرەو ئەو دەوڵەتانەی كە پێیان دەوترێت دەوڵەتە كافرەكان، بەتایبەت ئەوروپا و ویلایەتە یەكگرتووەكان. هاوشانی گەشەسەندنی دیاردەی تیرۆر، هەرەسی نرخی نەوتیشی هاتەسەر بۆ ئەوەی نەخشەیەكی تازە لە خۆرئاوادا ئاماژە پێبدات كە سەرەنجام بووە هۆی دەرچوونی بریتانیا لە یەكێتی ئەوروپا و دەركەوتنی جاماوەرێتیی راستڕەوی توندڕەو لە خۆرئاوا كە گەیشتنی ترەمپ بە كۆشكی سپی یەكێك لە دەرهاویشتەكانیەتی.\nبە هاوتەریبی لەگەڵ داكشانی نرخی نەوت و هەڵكشانی هێزی گەورەی ئیقلیمی (ئێران بۆ نموونە) لە ناوچەكەدا، گۆڕانكاری و وەرچەرخانی دیكەیش لەم ناوچەیەدا سەرهەڵدەدەن و دەرەنجامی زۆرتریان لێدەكەوێتەوە. ئەمانەیش بەهۆی كارە لەپێشینەكانی ترەمپ-ەوە دەبن و كارێكی وا بە گۆتێرس دەكەن كە نەك هەر كاتی ئەوەی نەبێت تێیدا نیگەران بێت، بەڵكو رەنگە وای لێبێت نەتوانێت سەری خۆیشی بخورێنێت.\nحەمزە مستەفا:: 07/01/2017


بەرپـرسێکی کوردی سوریا دەڵێت ئەگەر ئەمەریکا و ئەوروپا پارێزگاریـیان لێنەکەن لەگەڵ ئەسەد ڕێکدەکەون\nبەرپـرسێکی کوردی سوریا داوای لە وڵاتانی ئەوروپا کرد لە پاش کۆتایی‌هاتنی شەڕی داعش دەستبەرداریان نەبن و دەڵێت ئەگەر نا ئەوا ناچار دەبن لەگەڵ ئەسەد ڕێبکەون.\nئاڵدار خەلیل بەرپرسی پەیوەندییەکانی دەرەوەی تەڤگەری جڤاکی دیموکراتی شەوی یەکشەممە لە لێدوانێکیدا بۆ ئاژانسی دەنگ‌وباسی فڕانس پـرێس گوتی وڵاتان بەرپـرسیارێتی سیاسی و ئەخلاقیـیان لەسەر شانە بەرامبەر بە کورد کە توانیان سنوورێک بۆ داعش دابنێن و نەهێڵن ئەو هەڕەشە تێرۆرستیـیە بۆ سەر ئەوروپا گەورەببێت.\nپاشان داوای لە فەڕەنسا کرد وەک ئەندامی هەمیشەیی ئەنجومەنی ئاسایش هەوڵ بدات بۆ پاراستنی ناوچەکەیان لە هەڕەشەکانی تورکیا، گوتی فەڕەنسا دەتوانێت پـێشنیاربکات هێزێکی نێودەوڵەتی لە نێوان ئەوان و تورکەکان دابنرێت بە هاوشێوەی هێزی یونیفیل ئەوەی نەتەوە یەکگرتووەکان دایناوە لەسەر سنووری نێوان ئیسرائیل و باشوری لوبنان. داواشیکرد فەڕەنسا بەشێک بێت لەو هێزە.\nگوتیشی ئەگەر ئەو هێزە نێودەوڵەتیـیەش نەبێت، ئەوا دەکرێت ناوچەیەکی قەدەغە فڕین بەسەر ئاسمانی باکوری ڕۆژهەڵاتی سوریا دابمەزرێنرێت تاوەکو ڕێگە لە هێزی ئاسمانی تورکیا بگیرێت.\nدواتر گوتی ئەگەر وڵاتانی ئەوروپا و ئەمەریکا هیچ کارێک نەکەن بۆ پاراستنیان لە هەڕەشەکانی تورکیا، ئەوا ناچار دەبن لەگەڵ ڕژێمی ئەسەد ڕێکبکەون تاوەکو هێزی لەشکری بۆ سەر سنوورەکان ڕەوانەبکات.\nئاماژەی بۆ ئەوەش کرد مەرجیان بۆ ڕژێم ئەوەیە، دەبێت ئەو هێزەی لەسەر سنوورەکان جێگیردەکرێن لە خەڵکی ناوچەکە بن و لە ڕووی ئیداریـیەوە سەر بە لەشکری سوریا بن. لە بەرامبەریشدا ئامادەن بەشێک لە کێڵگە نەوتیـیەکانی ناوچەکەیان بدەنەوە دەستی ڕژێم و داهاتەکانی باجیش لەگەڵیدا دابەشبکەن و ئاڵای حکومەتی سوریا بەرزبکەنەوە.


Diplomatic Magazine | ڕێكاره‌كانی دوورخستنه‌وه، مه‌ترسی بۆ ترامپ و دیموكراتیه‌كانیش دروست ده‌كات\nڕێكاره‌كانی دوورخستنه‌وه، مه‌ترسی بۆ ترامپ و دیموكراتیه‌كانیش دروست ده‌كات\nبه‌ده‌ستپێكردنی ڕێكاره‌كانی له‌سه‌ركارلابردنی دۆناڵد ترامپ، ویلایه‌ته یه‌كگرتووه‌كانی ئه‌مریكا ده‌كه‌وێته ململانێیه‌كی توندی ناوخۆییه‌وه، به‌شێوه‌یه‌ك مه‌ترسی بۆ سه‌ر ترامپ و دیموكراته‌كانیش دروست ده‌كات، بێگومان وڵاتیش به كۆتایی هاتنی واده‌ی سه‌رۆكی ئێستا ،له‌ڕووی یاساییه‌وه ڕووبه‌ڕووی ئیفلیجی ده‌بێته‌وه.\nدۆناڵد ترامپ ڕۆژی سێ شه‌ممه وتی: من له‌و ڕێكارانه سودمه‌ند ده‌بم، ده‌بێته هۆی ئه‌وه‌ی كه له ململانێكانی هه‌ڵبژاردنی نۆڤه‌مبه‌ری 2020 دا سه‌ركه‌وتن به‌ده‌ستبهێنم.\nهه‌روه‌ها گروپی هه‌ڵمه‌ته‌كانی هه‌ڵبژاردنی ترامپ ڕایده‌گه‌ینن كه، دیموكراته‌كان هه‌وڵده‌ده‌ن (جه‌ماوه‌ره چه‌پ و توندڕه و توڕه‌كه‌یان هێمن بكه‌نه‌وه)، به‌ڵام به‌مه جۆرێك له ( سه‌رنج ڕاكێشی) له‌ناو جه‌ماوه‌ری كۆمارییه‌كان دروست ده‌كه‌ن و به‌مه‌ش (سه‌ركه‌وتنێكی ڕه‌هایی) به ترامپ ده‌به‌خشن.\nقورسه پێشبینی ئه‌وه بكه‌ین كه چۆن بنكه‌ی جه‌ماوه‌ری ترامپ فراوانتر ده‌بێت،بۆیه من وایده‌بینم له هه‌مانكاتدا بنكه‌ی جه‌ماوه‌ری دیموكراته‌كانیش فراوانتر ده‌بێت.\nبنكه جه‌ماوه‌ریه‌كه‌ی ترامپ نه‌گۆِرن به‌ڵام سنوردارن: كریستۆڤه‌ر ئارترتۆن مامۆستا له زانكۆی جۆرج واشنتن بیروبۆچوونی جیاوازی له‌سه‌ر ئه‌م پرسه هه‌یه و ده‌ڵێت:" قورسه پێشبینی ئه‌وه بكه‌ین كه چۆن بنكه‌ی جه‌ماوه‌ری ترامپ فراوانتر ده‌بێت،بۆیه من وایده‌بینم له هه‌مانكاتدا بنكه‌ی جه‌ماوه‌ری دیموكراته‌كانیش فراوانتر ده‌بێت.\nله‌وه‌یه بنكه‌ی جه‌ماوه‌ری ترامپ به وه‌فا و نه‌گۆِر بن، به‌ڵام به سنوورداری ده‌مێننه‌وه، چونكه ترامپ له‌و كاته‌وه‌ی چۆته كۆشكی سپی نه‌یتوانیوه جه‌ماوه‌ری زیاتر بۆ خۆی ڕابكێشێت، كه له هه‌ڵبژاردنی (2016)دا به جیاوازیه‌كی كه‌می ده‌یان هه‌زار ده‌نگی توانی سه‌ركه‌وتن به‌ده‌ستبهێنێت.\nئه‌و پارته‌ی هه‌وڵی دورخستنه‌وه‌ی ده‌درێت، له هه‌ڵبژاردنی داهاتوودا سودمه‌ند ده‌بێت.\nهه‌روه‌ها جۆرن هۆك له سه‌نته‌ری توێژینه‌وه‌ی برۆكینگز ده‌ڵێت: پێویسته ترامپ به ڕاستی له ڕێكاره‌كانی له‌سه‌ر كالابردن بترسێت،چونكه زۆر قورسه له‌وه تێبگه‌ین، كه چۆن ترامپ سود له‌م ڕێكارانه وه‌رده‌گرێت كه له دژی گیراونه‌ته به‌ر.\nململانێی له‌سه‌ر كارلادان: نانسی بیلۆسی سه‌رۆكی ئه‌نجومه‌نی نوێنه‌ران له دیموكراته‌كان ،پێش ده‌ستپێكردنی ڕێكاره‌كان بۆ له‌سه‌ر كارلادانی ترامپ په‌شیمان بۆته‌وه،بۆیه كار بۆ هێوركردنه‌وه‌ی ئه‌و كه‌سانه ده‌كات كه له‌ناو دیموكراته‌كان به ده‌نگێكی به‌رز داوای ده‌ستپێكردنی ڕێكاره‌كان ده‌كه‌ن،چونكه دیموكراته‌كان له هه‌ڵبژاردنی داهاتوودا زه‌برێكی كوشنده‌یان به‌رده‌كه‌وێت، به‌تایبه‌ت كه ڕێكاری له‌سه‌ر كارلادان له‌ناو ده‌نگده‌رانی ئه‌مریكاشدا جه‌ماوه‌رێكی ئه‌وتۆی نیه.\nهه‌روه‌ها له‌به‌ر ئه‌وه‌ی ئه‌نجومه‌نی پیرانی ئه‌مریكا زۆرینه‌ی له كۆمارییه‌كان پێكدێن، به ئاسانی ئه‌ندامه‌كانی ئه‌و ئه‌نجومه‌نه ده‌ستبه‌رداری ترامپ نابن، بۆیه ده‌توانین بڵێین ئه‌و پارته‌ی هه‌وڵی دورخستنه‌وه‌ی ده‌درێت، له هه‌ڵبژاردنی داهاتوودا سودمه‌ند ده‌بێت.\nله‌و باره‌یه‌وه لاری ساباتۆ توێژه‌ر له زانكۆی ڤێرجینیا، ده‌ڵێت: ڕێگاكانی دوورخستنه‌وه سه‌ركێشی زۆر له‌خۆ ده‌گرێت. دیموكراته‌كان ده‌یانه‌وێت پێش ئه‌نجامدانی هه‌ڵبژاردنه‌كان په‌له له ئه‌نجامدانی ڕێكاره‌كان بكرێت، به‌ڵام لیژنه‌كانی په‌رله‌مان ناتوانن به هاتنی ساڵی 2020 كۆتایی به لێكۆڵینه‌وه‌كان بهێنن.\nله‌گه‌ڵ توندبوونی ناكۆكیه‌كانی هه‌ردوو پارته‌كه له‌ناو كۆنگرێسدا، زۆر قورس بووه كه هیچ لێكۆڵینه‌وه‌یه‌كی یاسادانان له واشنتن پێشكه‌وتن به‌خۆیه‌وه ببینێت .\nوته‌ی دوایی لای ده‌نگده‌ره میانڕه‌وه‌كانه: جۆن هوداك ده‌ڵێت، ئه‌گه‌ر ده‌نگده‌رانی میانڕه‌و بۆیان ده‌ركه‌وت ، ئه‌م ڕێكاره گاڵته‌جاڕییه‌كی سیاسیه، ئه‌وا دیموكراته‌كان له هه‌ڵبژاردنی داهاتوودا باجی ئه‌مه ده‌ده‌ن.\nئه‌و لێكۆڵه‌ره‌وه ده‌شڵێت: ئه‌گه‌ر ململانێی هه‌ڵبژاردن ده‌ستی پێكرد، ئه‌وا هه‌ر لایه‌كیان ده‌یباته‌وه، نه‌ك هه‌ردووكیان. ئیفلیج بوونی ده‌سه‌ڵاتی یاسادانان؟ ڕۆژی سێ شه‌ممه وته‌بێژی كۆشكی سپی ڕایگه‌یاند دیموكراته‌كانی ئه‌نجومه‌نی نوێنه‌ران (هه‌موو چانسێكی سه‌ركه‌وتنی یاسادانیان له‌ناوبرد.) له‌گه‌ڵ توندبوونی ناكۆكیه‌كانی هه‌ردوو پارته‌كه له‌ناو كۆنگرێسدا، زۆر قورس بووه كه هیچ لێكۆڵینه‌وه‌یه‌كی یاسادانان له واشنتن پێشكه‌وتن به‌خۆیه‌وه ببینێت .\nبه‌ڵام لاری ساباتۆ ڕه‌تی ده‌كاته‌وه كه ڕێكاره‌كانی دوورخستنه‌وه ببێته هۆی ئیفلیج بوونی ده‌سلاتی یاسادانان ئه‌و ده‌ڵێت:" له هه‌موو حاڵاته‌كاندا لێكۆڵینه‌وه‌كان له‌سه‌ر ئاستی یاسادانان هیچ پێشكه‌وتنێك به‌خۆیه‌وه نابینێت. له مانگی كانوونی دووه‌می/ یه‌نایه‌ره‌وه دابه‌ش بوونێكی به‌هێز له نێوان دیموكراته‌كانی زۆرینه له ئه‌نجومه‌نی نوێنه‌ران و و كۆماریه‌كانی زۆرینه له ئه‌نجومه‌نی پیران دروست بووه. له كۆتایشدا دۆناڵد ڤۆڵفنسبرگر شاره‌زا له كاروباری په‌رله‌مانی له سه‌نته‌ری ویڵسۆن ده‌ڵێت:" پرسی دوورخستنه‌وه تا كۆتایی ئه‌مساڵ ده‌بێته بابه‌تێگی گه‌رمی ڕووداوه‌كان، به‌ڵام به هاتنی ساڵی 2020، ده‌بێته شتێكی لاوه‌كی."


نوێترین زانیاری لەبارەی گالاکسی ئێس 8 ئاشکرا کرا - Yeane.Org ماڵپەری یانی\nچه‌ندین زانیاری نهێنی و نوێ له باره‌ی گالاكسی ئێس 8 بڵاو ده‌كرێته‌وه، به پێی زانیارییه دزه پێكراوه‌كانیش بێت له 21ی مانگی 4 ئه‌مساڵ گالاكسی ئێس 8 له بازاڕه‌كان دا ده‌فرۆشرێت.\nبەپێی ئەو وێنەیەی بڵاو کراوه‌ته‌وه ، گالاکسی ئێس 8ی نوێ شاشەیەکی 6.2 ئینجی دەبێت کەشێوەکەی لاکێشەیییە و گۆشەکانی چەماوەیە، لەھەردوو بارەکەدا شاشەکەی QHD لەجۆری Super Amoled ە. ھاوکات مۆبایلەکە ڕامێکی 4 گێگابایتی دەبێ نەک (6 یان 8) کە پێشتر باس دەکرا.\nبەپێی زانیارییەکان مۆبایلەکە تایبەتمەندیی رووپێوی تۆڕی چاوی دەبێ لەگەڵ بارگاویکردنەوەی بێ وایەر و رووبەریی خەزنکردنی میمیۆرییەکەی 64 گێگایە و دەکرێ زیاد بکرێت، ھەروەھا مۆبایلەکە بەرگەی تەڕبوون و تەپوتۆز دەگرێ بەپێوانەی IP68 کامێرای مۆبایلە نوێیەکەی Galaxy S8 پلەس 12 مێگاپکسڵە و کامێرای پێشەوەی 8 مێگاپکسڵە.\nئیڤان بلاس لەتویتێکیدا لەتویتەر رایگەیاندوە کەبڕیارە مۆبایلە نوێیەکەی سامسۆنگ گالاکسی 8 ئێس لەکۆتایی مانگی ئازاردا ئاشکرا بکرێت.